
Director di ANA, Raymond Hernandez 

Garantisa integridad di informacion digital ta un preocupacion 



ORANJESTAD - Mañan 
ta Dia Internacional di 
Archivo, y director di de- 
partamento di Archivo 
Nacional Aruba (ANA), 
Raymond Hernadez a de- 
clara na Bon Dia Aruba cu 
e dia aki ta uno pa reflex- 
iona riba desaroyo y situa- 
cion di ANA. 

Un di e reflexion y preocu- 
pacion existente riba mundo 
di archivo, y Aruba no ta un 
excepcion, ta relaciona cu e 
reto di purba realisa e trabou 
di e miho manera, pa asina 
garantisa integridad di e in- 
formacion cu ta ariba e docu- 


mentacion. 

Confiabilidad 

Den e era moderno di digi- 
talisacion y automatisacion, 
e institutonan cu ta maneha 
archivo, nan preocupacion 
mas grandi ta, con nan por 
garantisa cu e medio digital 
tin su integridad, cu mañan 
tur hende por confia cu e in- 
formacion digital aki ta fiel na 
su forma original, y cu no a 
wordo manipula of cambia. E 
archivistanan di henter mun- 
do, y di Aruba tambe cu ta 
siguiendo e desaroyo aki, nan 
preocupacion ta e integridad, 
pero tambe e confiabilidad di 


e informacion cu ta accesibel 
digitalmente y cu ta wordo 
divulga masalmente. 

Ya cu un hende por scan un 
documento y manipul’e, pero 
si bo tin acceso na e docu- 
mento original, bo por ripara 
cu e documento divulga a 
wordo altera. Pero si e ta di- 
vulga masalmente via digital, 
na unda e original di e digi- 
tal ta? Hernandez a afirma 
cu esaki ta nan preocupacion 
como archivista. Esaki ta un 
desaroyo cu nan no por scapa 
di dje. 

Pero na final, e ta algo cu si 
no ta wordo haci algo awor- 
aki, aki un par di aña, nan ta 
wordo confronta como ar- 
chivista cu e cuestionamen- 
to di kico nan por a haci pa 
garantisa e confiabilidad di e 
documentonan digital. "Esey 
ta e reto mas grandi!" el a bisa. 
Hernandez a menciona cu 
durante e di 49 conferencia 
di Acuril (Association of Ca- 
ribbean University, Research 
and Institucional Libraries) 
na Aruba cu a clausura dia- 
huebs ultimo, tambe a wordo 
papia riba e asunto aki. 

Retonan 

E celebracion anual aki su 
intencion ta pa purba di crea 
mas consciencia den e comu- 
nidad en general. No solo 
esunnan cu ta haci estudio, 
sino cerca esunnan cu ta 
tuma decision. Mas tanto e 
reflexion tin di haber: kico ta 
e importancia pa nos purba di 


conserva e material cu ta parti 
di nos archivonan. Mas tanto 
e parti valioso cu ta contene 
den e documentacion aki. 

Hernandez a bisa cu ANA 
su retonan ta grandi for di e 
mesun dia cu nan a cuminsa. 
Un di nan ta relaciona cu ca- 
pacidad di preparacion di nan 
personal. Otro tin di haber 
cu infrastructura, kiermen 
di nan edificio. Un edificio 
mas condiciona y apropia 
pa conserva e archivonan di 
forma material. Sinembargo, 
un reto grandi pa director di 
ANA ta e era di digitalisacion 
y automatisacion. E ta un 
reto cu a haya mas forsa den e 
ultimo añanan. Tambe gobi- 
erno ta propagandando e idea 
di un e-Government. 

"Futuro no ta warda. Cu bo 
ta cambia of no, bo ta wordo 
cambia. E ta un proceso cu bo 
tin cu bay cune," el a declara. 

Dia Internacional di Ar- 
chivo 

Na 2008, ora cu Dia Inter- 
nacional di Archivo a wordo 
incorpora den e kalender di 
Nacionnan Uni, e intencion 
ta pa purba di convence e 
mandatarionan, y esunnan 
cu ta tuma decision y tur 
esunnan cu directo of indi- 
rectamente tin di haber cu 
e trabou di archivo. Pasobra 
awendia, e institucionnan cu 
tin di haber cu archivo tin e 
documentacion tangibel riba 
papel, pero tambe den forma 
digital cu ta encera su reto- 


nan. 

Hernandez a bay den historia 
y a señala cu na 1948, UNES- 
CO a lanta e organisacion cu 
ta yama ICA (International 
Council on Archives) cu e 
mandato di promove den tur 
pais cu ta lucha pa democra- 
cia, transparencia y historia di 
nan respectivo pais, pa nan ta 
dignamente documenta. Tur 
esaki pa medio di un cuadro 
legal of di leynan, pero tambe 
pa medio di un sistema di 
conservacion y preservacion 
di archivonan. 

En conexion cu Dia Interna- 
cional di Archivo, y pa duna 
contenido na e fecha aki, 
ANA a scoge pa hunto cu nan 
personal cera mas conoci cu 
historia di Aruba. E ta duna 
nan un conocemento extra 
cu no simplemente esunnan 
cu ta poni den papel of docu- 
mento. 

Igualmente, pa nan cera con- 
oci cu otro organisacion ‘ru- 
man’, manera Museo Arkeo- 
logico di Aruba, cu reciente- 
mente a habri un expo. E ta 
un forma pa conscientisa nan 
propio personal riba balor y 
rikesa di nos historia. Tambe 
ayera nan a realisa un tour 
den Oranjestad duna pa fun- 
dacion Rancho, caminda den 
nan recorido, nan por a apre- 
cia diferente edificio di balor 
monumental cu tin nan his- 
toria arkitectonico y cultural 
pa nos pais. 


Presidente di comision local di Acuril, Astrid Britten 

Acuril 2019 tabata un 'gran siman' pa Aruba 


ORANJESTAD - ‘Como 
un gran siman’ na Aruba, 
caminda nan a adkiri hopi 
conocemento y inspira- 
cion, asina presidente di 
e comision local di Acu- 
aril 2019 (Association of 
C aribbean U niver sity, 

Research and Institucio- 
nal Libraries) y directora 
di Biblioteca Nacional di 
Aruba (BNA), Astrid Brit- 
ten, a cualifica e di 49 con- 
ferencia di Acuril cu a cul- 
mina diahuebs anochi na 
Renaissance Convention 
Center. 

Un siman di hopi enseñansa 
y compartimento, unda a 
wordo reforsa pa e bibliote- 
carionan y tur esunnan en- 
volvi den e mundo aki, pa no 
perde e 'toke humano’, inde- 
pendiente di e exito di nan 


institucionnan. Igualmente 
den su mensahe di despedida, 
Britten a haci un yamada pa 
nan permanece semper uni 
y sigui traha na bienestar di 
medio ambiente. 

Britten a laga sa cu e presi- 
dente di Acuril (2018-2019), 
Monique Alberts, ta esun cu 
a propone un gran tema: “Ac- 
ceso y Oportunidad pa Tur.” 
Esaki den cuadro di e Sus- 
tainable Development Goals 
(SDG’s) di Nacionnan Uni, 
cu a inspira e conferencia cu 
a caba di tuma luga riba nos 
isla. E ta un tema cu ta uni 
mas e miembronan di Acuril 
pa sigui traha hunto pa logra e 
metanan aki conhuntamente, 
el a indica. 

E di 50 conferencia di Acuril 
lo tuma luga na Bahamas na 


aña 2020. Britten a probecha 
pa bisa cu 'for di e happy is- 
land di Aruba, nos lo biaha 
pa e bunita Bahamas e aña 
venidero.’ E1 a probecha pa 
expresa su gradicimento na 
tur esunnan cu a haci posibel 
e realisacion di e conferencia 
di Acuaril na Aruba. Tambe 
esunnan cu a forma parti di 
e comision local di Acuril y e 
parti logistico y tecnico cu a 
haci posibel e organisacion y 
exito di e conferencia aki. 

Logicamente Britten a mani- 
festa su profundo gradici- 
mento na minister di ense- 
ñansa, Armando (Rudy) 
Lampe y gobierno di Aruba, 
pa nan sosten. Igualmente 
nan a duna reconocimento di 
aprecio na e comision ehecu- 
tivo di Acuril y tur hende en- 
volvi den e conferencia aki. 















B NPjft 


LOCALI^ 


DIASABRA 8 JUNI 2019 


Gino Winklaar nombra como director nobo di KIA 



ORANJESTAD - Ayera 
durante un conferencia 
di prensa cu minister di 
husticia Andin Bikker a 
ofrece na media local, a 
informa cu despues di un 
procedura di solicitud cu 
a wordo conduci door di 
Veiligheidsdienst Aruba 
(VDA), Ministerio Pu- 
blico y Den Haag, nan a 
haya e consehonan y nan 
a nombra Gino Winklaar, 
inspector di polis, como e 
director nobo di Korrektie 
Instituut Aruba (KIA) pa 
un tempo di dos aña. 

Minister tambe a bisa cu e 
conseho lo bay tin un ekipo 
di sosten, consistiendo di 
Sergio Quandt y dr. Aaron 
Verschuur, cu ta bay ta den e 
team pa sostene e servicio di 
ehecucion nobo di KIA. 

Un di metanan cu minister a 
comenta cu su ministerio tin, 
ta cu nan lo kier yega na un 
instituto penitenciario nobo, 
pa motibo cu mester tin fac- 


ilidad nobo. E facilidad actual 
tin su retonan y tin cu actu- 
alisa e edificio, cu ta mas di 
30 aña bieu, y den diferente 
rapport, ta haya cu mester 
mehora e infrastructura, y 
esey ta un di e prioridad cu 
ministerio tin. 

Di mesun manera, Bikker a 
duna di conoce cu nan a in- 
tercambia cu Hulanda un 
memorandum cu tambe ta 
wak e retonan di loke ta trata 
Aruba, Sint Martin y Corsou, 
cu tambe tin retonan similar 
pa loke ta trata infrastructura 
penitenciario. 

Mientras tanto, nan ta dre- 
cha e edificio actual mas cu 
por ta posibel, bou e retonan 
fmanciero, pa pronto lo tin e 
facilidad nobo y un vision pa 
e tema aki cu no a haya aten- 
cion, segun minister a sigura. 

Gino Winklaar, kende tambe 
tabata presente den e confer- 
encia, a expresa su gradici- 
mento pa por forma parti 


di cambio nobo cu ta bin pa 
KIA. E1 a bisa cu na luna di 
juli casi 19 aña pasa el a dren- 
ta den servicio di gobierno, 


y a duna danki na Quandt y 
dr. Verschuur pa nan apoyo, 
cu hunto cu nan lo purba di 
hiba e instituto na un nivel 


mas halto, y conhuntamente 
cu e instituto nobo, cu lo bin 
proximamente. 


Minister di Husticia Andin Bikker, tocante cambio di Ley Asilo Politico: 

‘Si un persona bin for di otro pais, manera Colombia, 

eynan tambe por pidi asilo’ 


ORANJESTAD - Minister 
di Husticia, Andin Bik- 
ker, a informa durante un 
conferencia di prensa cu 
ayera mainta, conseho di 
minister a aproba e con- 
cepto di decreto pa loke ta 
trata e cambio di decreto 
di admision riba e punto 
di aplicacion di asilo. 

Bikker a informa cu esaki ta 
hopi importante pa pueblo di 
Aruba sa cu Gobierno ta ye- 
gando na e cambio cu awor ta 


formalisa e Schiphol Model, 
cu ta bay ta aplicabel ora un 
persona yega na Aruba. E1 
a expresa cu e ley cu nan ta 
cambiando awor ta un ley cu 
no tabata actual, e tabata duna 
pa un persona haci uzo no 
debido di e proceso di asilo. 

Di mesun manera, Bikker a 
expresa cu ayera a aproba e 
concepto nobo cu e Schiphol 
Model den dje, pa ora un 
persona yega Aruba cu kier 
haci uzo no debido di asi- 


lo, e personal por atende di 
manera mas rapido, e no ta 
drenta den e comunidad pa 
motibo cu e lo bay ta deteni 
den un tempo maximo di 28 
dia, mescos cu na Hulanda, y 
den menos di 8 dia ya haci un 
evaluacion pa sa si e persona 
ta haci un aplicacion genuino 
of no. 

Tocante esaki, el a sigura cu 
hopi biaha e biaheronan cu 
ta bin a resulta cu nan ta bin 
como refugiado economico, 


y nan no ta cay baho e tratado. 

Tambe Bikker a declara cu 
na e mesun cambio di ley, 
nan a aproba e concepto cu si 
un persona ta bin for di otro 
pais cu por wordo delinea 
como ‘pais safe’ of‘sigur’, por 
ehempel, si un persona ta bay 
Colombia of Panama, cu ey- 
nan nan tambe por pidi pro- 
teccion di asilo. Den un caso 
asina, no lo acepta e persona 
na Aruba, pa motibo cu e por 
a haya salvaguardia na e pais 


ey. Esey ta e uzo no debido cu 
gobierno kier contraresta. 

Bikker a bisa cu desde dialuna 
nan ta trahando riba e mane- 
ho, cu manera un persona a 
yega y ta anuncia cu e ta haci 
uzo no debido di aplicacion 
di asilo, por ehempel persona 
cu a wordo deporta y despues 
a bin bek Aruba pa pidi asilo 
tratando di purba haci un 
apelacion riba e tratado pa 
alarga e estadia, lo contraresta 
esey cu e ley nobo. Nan tin 
e base huridico pa e persona 
aki por wordo declara no ad- 
misibel. 

Otro dimension hopi impor- 
tante riba e topico aki, Bikker 
a manifesta cu ta pa motibo di 
dimension di salubridad. Ora 
un persona ta drenta Aruba 
como turista, e mester di un 
prueba cu ta wordo vacuna 
contra cierto malesa. Cu e 
cambio di ley nobo, e persona 
lo por ta deteni te cu 28 dia pa 
haci un evaluacion, pa sa si e 
persona ta saludabel si of no, 
pa via cu e situacion di salud 
di e pais bisiña Venezuela ta 
deteriora y tin cierto melding 
cu ta señala cu tin diferente 
aspecto di salubridad cu mes- 
ter tin na cuenta pa protege e 
pais. 

Premier Evelyn Wever-Croes relaciona cu ley di LAFT: 

‘Protocol entre Aruba y Hulanda ta duna stabilidad y confiansa’ 



ORANJESTAD - Parla- 
mento di Aruba a trata 
e cambionan den ley di 
Laft. E cambionan ta ba- 
sicamente dos, maske cu 
Gobierno kier a haci mas 
cambio, pero a dicidi di 
laga eseynan pa momen- 
to di introduci e propio 
Begrotingskamer. Den e 
cambio aki, Gobierno ta 
propone e normanan di 
deficit y surplus nobo, y ta 
regla e nombracion di ex- 
politiconan den e college, 
segun un comunicado di 
gobierno. 

Herencia financiero de- 
plorabel 

Despues cu Gabinete Wever- 
Croes 1 a sinta, tur hende a 
wordo confronta cu e realidad 


fmanciero di nos pais. Deficit 
hopi mas halto cu premira, no 
cumplimento cu ‘deadline’ pa 
entrega presupuesto y cuenta 
anual y cantidad di recibo di 
e gobierno anterior cu tabata 
‘pop up’ di sorpresa cu Gabi- 
nete Wever-Croes 1 mester a 
paga. Institutonan di supervi- 
sion no a cumpli cu nan tarea 
di supervisa y gremionan cu 
mester tabata critico, tabata 
keto mientras e gobierno an- 
terior a hiba Aruba na borde 
di bancarota. Locual tabata 
pio ta cu e normanan poni 
den ley no a wordo cumpli cu 
nan y no por a wordo cumpli 
cu nan tampoco. Aparte di 
esaki tabata tin total descon- 
fiansa den Aruba. Tanto Hu- 
landa como rating agencies 
no tabata tin confiansa mas. 
E credibilidad di Aruba tabata 
na peliger. 

Normanan nobo 

Gabinete Wever-Croes 1 a 
prepara un memorandum 
fmanciero economico cu ta 
stipula un caminda con pa 
saca Aruba for di e problem- 
anan fmanciero. A base di e 
memorandum aki a presenta 
un presupuesto pa 2019 den 
cual ta baha e deficit di 149 
miyon florin den 2018 pa 25 
miyon florin den 2019 y pa 
2020 ta premira un surplus 
pa prome biaha den hopi 
tempo. Den un reunion pu- 


blico na september 2018 Par- 
lamento a aproba e normanan 
aki den un mocion. 

Protocol2018 

A base di e memorandum fi- 
nanciero economico y e apro- 
bacion di Parlamento, Minis- 
ter President Evelyn Wever- 
Croes y Minister di Finansa 
Xiomara Ruiz-Maduro a bay 
negocia un protocol nobo cu 
Hulanda, pa asina crea un 
base di confiansa y pa evita 
un otro KB. Na november 
2019 a yega na palabracion 
cu pa aña 2019 lo tin un defi- 
cit di maximo 0.5% di GDP, 
pa 2020 lo tin un surplus di 
minimo 0.5% di GDP y pa 
2021 y despues lo tin un sur- 
plus di minimo 1% di GDR 
Di e forma aki lo saca Aruba 
for di deficit y Aruba por 
cuminsa paga su debe bek. 

E protocol aki a trece bek 
trankilidad den e relacion cu 
Hulanda. Tambe a pone e 
fundeshi pa e confiansa por 
bolbe. Indudablemente lo 
no ta facil pa cumpli cu n’e, 
pero Gabinete Wever-Croes 
1 lo cumpli cune. No pa tene 
Hulanda contento, sino pa 
Aruba mes. 

Cambio di ley 

E normanan aki mester wor- 
do cambia den ley y esey ta e 
cambio cu a wordo trata den 
Parlamento. 


Ex politiconan 

Dia gobierno di AVP a pasa 
e ley di Laft, na ultimo mo- 
mento e Fraccion di AVP a 
pone un prohibicion cu ex 
politiconan no por forma 
parti di e CAFT. Segun nan 
a bisa e tempo ey, pa asina 
Nilo Swaen ni Nel Oduber 
por bira miembro di CAFT 
un dia. Sinembargo Gabinete 
Wever-Croes 1 ta di opinion 
cu nos no mester limita nos 
mes pasobra nos tin algun ex 
politico cu lo ta hopi bon pa 
ocupa un funcion den CAFT. 
E parti di e cambio aki tambe 
ta inclui den e ley cu Parla- 
mento ta trata awe. 

Rumbo positivo 

E protocol firma y e maneho 
fmanciero serio di Gabinete 
Wever-Croes 1 a cuminsa 
duna su frutonan positivo. 
IMF a publica un rapport 
positivo den cual ta demostra 
cu e confiansa tey bek atrobe 
den Aruba, debi na e maneho 
responsabel, firme y realis- 
tico pa atende cu fmansas. 
Aruba a mantene tambe e 
rating di Fitch, cu casi a bay 
perdi debi na mal maneho di 
gobierno anterior. Ta danki 
na e vision nobo di Gabinete 
Wever-Croes 1 Aruba no a 
perde e rating. Y tin mas in- 
teres awor den Aruba pasobra 
tin un biento fresco, tin un 


gobierno nobo cu ta pone e 
ser humano central, y p’esey 
ta determina di pone fmansas 
publico na orden bek. Awor 
tin un Minister di Finansa 
cu sa di e materia y ta tuma 
e decisionnan necesario cu 
caracter y firmesa, decision- 
nan necesario pa hiba Aruba 
padilanti. 

Begrotingskamer 

E protocol 2018 ta e base pa 
Aruba haya e autonomia fi- 
nanciero bek, y e cambio di 
e Laft di awe ta e preparacion 
pa esaki. Segun e protocol en 
todo caso aki dos aña Aruba lo 
introduci su propio eBgrot- 
ingskamer cu lo ta encarga 
cu e supervision fmanciero. 
Preparacionnan ta andando 
caba pa asina e Begrotingska- 
mer cuminsa funciona mas 
trempan pa asina aki dos aña 
por tuma over e tareanan di 
CAFT sin problema. 

E comunicado ta fmalisa 
bisando: “Poco poco pero 
sigur nos ta saca Aruba for di 
e abismo fmanciero cu nos a 
encontr’e na 2017. Pasobra 
nos ta pone e ser humano 
central y e ser humano no por 
desaroya cu un debe gigan- 
tesco asina. Nos ciudadanon- 
an merece un miho calidad di 
bida y esey nos ta determina 
pa brinda nan”, segun Wever- 
Croes. 


Soul Beach Music Festival ta lanta duda riba nan 
destinacion pa proximo aña 


ORANJESTAD - Diabier- 
na merdia, organisadonan 
di Soul Beach Music Fes- 
tival (SBMF) a publica un 
post riba nan pagina ofi- 
cial di Facebook cu a gen- 
era hopi reaccion. E tex- 
to, principalmente ta pa 
gradici tur esunnan cu a 
asisti e aña aki, pero tam- 
be ta menciona cu pronto 
lo haci anuncio di infor- 
macion y destinacion. 
Esaki a sorprende hopi 
persona cu a asumi cu e 
festival musical lo sigui tin 
Aruba como sede, mescos 
cu tabata e caso pa ultimo 
19 aña. Un reaccion di 
parti di organisadonan di 
SBMF, of for di represent- 
antenan di Aruba Tourism 
Authority no tabata po- 
sibel na ciere di e edicion 
aki, sin embargo, ta spera 
cu den transcurso di fin di 
siman lo por obtene mas 
informacion relaciona cu 
esaki. 


Soul Beach Music Festival ta 
un di e eventonan internacio- 
nal den e kalender anual di 
Aruba, cu mas ta atrae hende 
pa bishita nos isla. Diferente 
miembronan di sector turis- 
tico ta wak su mes beneficia 
pa e cantidad di fanatico, di 
segmento Afroamericano cu 
ta bin Aruba pa conoce y gosa 
durante e dianan liber conoci 
na Merca como ‘Memorial 
Day Weekend.’ Segun un co- 
municado di prensa di Min- 
isterio di Turismo, cifranan 
presenta dor di e organisa- 
dornan di SBMF na ATA, ta 
indica cu na 2017, e evento 
a percura pa 5500 bishitante, 
mientras cu na 2018 e canti- 
dad a aumenta na 6000 turista 
y e ultimo edicion, celebra 
dos siman pasa, a registra e ci- 
fra record di 6500 bishitante. 

“Danki pa haci SBMF 2019 
nos miho ana te cu awo! Keda 
pendiente pa e 20 aniversario. 
Anuncionan di informacion 


y destinacion ta bin pronto! 
Nos ta aprecia boso sosten!” 
Asina e imagen publica ayera 
riba e pagina di FB Soul 
Beach Music Festival, ta bisa. 
Den apenas e prome oranan, 
el a wordo comparti varios 
biaha. Den e comentarionan 
por mira un di e pagina mes 
cu ta bisa: “Hi SBMF Fam! 
Nos lo bay haci e anuncio di 
e destinacion pronto!” hunto 
cu e emoticon di un curazon 
geel. 

Mientras tanto e reaccionnan 
no a keda atras y fanaticonan 
di e festival musical a cum- 
insa puntra si ta otro isla e 
evento ta bay, pa, entre otro, 
nan cuminsa plania nan bia- 
he. Tin cu ta lamenta hopi ora 
di pensa cu SBMF ta bayendo 
for di Aruba. Un ‘top fan’ di 
e pagina Tawanna Reese a 
comenta c Mi kier pa e keda 
na Aruba.” Juls Brown, di su 
banda a skirbi den e post cu a 
keda comparti den un grupo 


di fanatico riba Facebook: 
“Aruba or nah go. Mi ta traha 
mi mesun Soul Beach na 
Aruba” y su tras “Nos ta bin 
pasobra e ta na Aruba! What 


the...”. Otronan a pone gifs 
di yoramento, otro a conta di 
otro festivalnan cu despues di 
a cambia di luga, no a lanta 
cabes mas. 



gjipaiii 


STAY TUNED FOR THE 20TH ANNIVERSARY 
INFORMATION AND DESTINATION 
ANNOUNCEMENT5 COMING SOONS! 

WE APPRECIATE YOUR SUPPORT! 


























B NPW 


Editor 

Caribbean Speed Printers N.V. 
Amba BankN.V.Acc. #332668 
Caribbean Mercantile Bank N.V. 

Acc.#23951903 
RBC RoyalBankAcc. #1330772 


Ass. Dir. Ehecutivo 


Xiomara Arends 


Redaccion Ehecutivo 


Leo Maduro (hefe de redaccion) 

N icola G onzalez(redactorehecutivo) 
Pilar Flores (redactorehecutivo) 



Cristian Soto Garcia 



Rachelle Danje 


Coleccion 


Evelinda de Cuba -Tromp 


Pre Press 


Luis FernandoArenas (Hefe) 
Pablo Libre 


Press 


Roland Schenker (Hefe) 
Omar Ramirez 
Martin Boekhoudt 
Francis Dirksz 


Colaboracion 


Yakari Gabriel 
Assiociated P ress 
Ret Karibense 
U pload M edia Aruba 


Afiliacion 


Sociedad Interamerica 
di Prensa (SIP) 


DIRECC ION 


Adres: Weststraat #22 
Tel: 582-7800 / Fax: 582-7044 
Email: noticia@bondia.com 
aviso@bondia.com 
Website: www.bondia.com 
Facebook: @bondianoticia 
lnstagram:bondiaaruba 

BON DIA ARUBA ta un corant 
redacta y imprimi na Aruba y ta 
obenibel di dialuna te cu diasabra. 
Ningun contenido porwordo reproduci 
sin permiso di editor. 


EDIT0RIAL/C0L0F0Nl fl5 


DIASABRA 8 JUNI 2019 




Editorial 

Nos a satisface nos 
patriotismo...? 

Y... kico nos a gana? 


Diahuebs pasa nos por tabata testigo di un tre- 
mendo show di patriotismo, amor eterno pa 
bandera, himno y Betico, mientras cu e obser- 
vacionnan negativo den direccion di Hulanda 
a bira incontable. Si nos a comprende bon, a 
bira tempo pa nos pone tur cos na nan lugar, 
entre otro loke tin di haci cu e tan afamado ‘au- 
tonomia’, palabra cu ta aparece tur caminda pa 
enfatisa cu nos, ciertonan entre nos, realmente, 
no ta ‘tuma mas humiyacion.’A bira ora pa 
tuma loke ta di nos, y ‘para e metemento den 
nos asuntonan’... Palabranan fuerte cu ta haci 
hende corda e momentonan prome cu un fi- 
nal di un campeonato profesional importante 
ta bay cuminsa, y e coach ta lansa su ultimo 
cartucho, cu ta su ‘peptalk’ prome cu su atle- 
tanan subi cancha. Un ambiente di sobresalto, 
merecedor di un miho causa. Pakico nos ta bisa 
esaki? No pa menosprecia e sentimentonan di 
esnan envolvi, cu segun nos impresion ta kere 
sagradamente den e mision cu nan a formula pa 
nan mes. Sin embargo, ta nos tarea pa balora e 
mision ey, y yega na conclusion si e ta valioso, 
no solamente pa e actornan den e caso aki, sino 
tambe pa esnan cu ta paga pa nan representa- 
cion parlamentario, y esey ta e ciudadano co- 
mun y coriente. 

Yban ta franco cu otro: mientras e specialistan- 
an huridico ta saborea e sucedido di diahuebs 
den parlamento como algo ‘unico’, aunke lo tin 
diferente opinion kico e ‘unico’ ey ta encera, e 
ciudadano comun y coriente no ta al tanto di 
e detayenan, y mucho menos di e necesidad y 
sentido di e debate tocante supervision fman- 
ciero. A1 menos, esey ta nos impresion, y nos 
tin motibo pa pensa esaki. En corto, esaki di 
mes no tabata un tema cu ta genera hopi aten- 
cion publico, y e poco audiencia riba tribuna ta 
testigo di esey. Loke tabatin su bentaha tambe 
pasobra no tabata necesario pa pidi publico pa 
stop di haci desorden, loke na varios ocasion sa 
ta bastante diferente. 

Di banda di oposicion tambe no a duna tanto 
atencion na e asunto, den e sentido di a limita 
nan mes den haci uso di nan tempo pa papia. 
Talvez esey na e momento ey tabata un di e 
poco cosnan sensato cu nos a mira e dia ey. Y di 
otro banda, ta dificil pa defende un ley troci cu 
a surgi como un alternativa pa otro opcion cu 
tabata menos atractivo ainda, aunke cu nan lo 
tabata mas corecto y di acuerdo cu nos Consti- 
tucion y Statuut. Nos no ta biba den un mundo 


perfecto y e ley di supervision fmanciero crea 
na 2015 ta e bibo ehemplo di esey. Pero, loke 
nos te ainda no ta comprende, ta kico tabata e 
meta - positivo - di e ehercicio cu a tuma lugar 
den parlamento. Nos te awor ta mira e hecho 
obvio cu e ehercicio legislativo aki a sirbi pa 
satisface orguyo herida di varios parlamentario, 
cu no a gusta cu gobierno anterior a hinca nos 
den e situacion di supervision di Hulanda/Re- 
ino aki. Esey por ta bon pa nan personalmente, 
pero kico ta e utilidad cu tur esaki tin pa e pais 
y pa pueblo en general? 

En realidad nos no a mira nada mas cu un am- 

biente di ‘nos ta bay siña e ma.nan ey ta ken 

nos ta’. Pero ningun hende a sinta pensa un rato 
kico e asunto aki ta bay trece, den sentido posi- 
tivo, y tambe e eventual efectonan negativo? 
Esaki lo no ta un exigencia normal den cada 
caso di crea legislacion? Y, si nos ta papiando 
di crea legislacion como tarea primordial di un 
parlamento, ta posible pa splica kico lo tabata e 
beneficio pa pueblo en general di henter e op- 
eracion aki? No ta pesey nos tin un Conseho 
Consultivo (Raad van Advies) pa conseha y 
guia den e situacionnan aki? E pregunta cu a 
keda, cerca varios hurista di taya den e pais aki, 
ta ken a sinta pensa e cosnan aki? Y, atrobe, cu 
ki meta? 

Loke nos a keda cune, ta un pida legislacion to- 
talmente inutil cu no ta bay yuda nos niun stap 
mas leu den direccion cu nos mester bay, y esey 
ta: guia gobierno riba e caminda cu ta hiba nos 
mas pronto posible na un situacion fmanciero 
saludable den gobernacion, asina mas pronto 
posible nos por libra di e supervision Hulan- 
des. Pero esey ta exigi un parlamento critico cu 
no ta bay na Amen di e gabinete sin mas. Esey 
ta rekeri cu mester cuminsa cuestiona e rumbo 
fmanciero, unda nos ta mira solamente estudio 
di con ta saca mas placa for di economia, pero 
nos no ta mira practicamente nada ta sucede 
pa baha gasto. Di e manera aki nos ta pone un 
crecemento economico hopi fragil na riesgo, 
desanimando inversion local y stranhero, sin 
practicamente ningun medida positivo pa haci 
e clima di negoshi mas atractivo, al contrario. 
Nos ta tende nos parlamentarionan ta lanta voz 
contra esaki? Of nan tambe ta haya cu ta sim- 
plemente mahadera di un par di empresario cu 
pa nan no tin relevancia? Goberna ta algo otro 
cu inventa legislacion inutil. 













































BJfePw 


DIASABRA 8 JUNI 


A6 lREGI0NAL 


Bolivia: Candidatonan ta bringa pa voto di exterior cu por ta decisivo 


LA PAZ (Infobae) - Na 
ningun otro eleccion pres- 
idencial, e voto di e Bo- 
livianonan na stranhero 
lo por dicidi e gobierno 
proximo, si e diferencia di 
e encuesta di intencion di 
voto lo mantene manera 
nan ta awo. 

Aunke e incidente cu e pa- 
tronchi electoral ta chikito (ta 
calcula cu alrededor di 4%) si 
tin un diferencia menor di 10 
punto entre e prome y di dos 
votacion na Bolivia, e voto 
di e Bolivianonan migran- 
te lo por defmi e gobierno 
proximo o forsa pa e di dos 
buelta. Esaki segun e percep- 
cion di dirigentenan di e dos 
principal forsa opositor cu ta 

competi cu e presidente Evo Sinembargo, e director di e Mori, José Luis Gálvez, ta 
Morales. empresa di encuesta Equipos alerta cu e voto di exterior ‘ta 


un debate falso’, ya cu nunca 
a afecta mas di 1% di e resul- 
tado di e votacion anterior, y 
loke tambe ta un problema 
ta e ausencia di participacion 
den eleccionnan pafo di e 
pais. 

E gobierno di Morales a bisa 
cu tampoco lo ta menasa pa 
via di e eleccion aki pa un di 
su rival opositor, pero ta visi- 
bel cu e votadonan cu spe- 
cialmente a emigra Argen- 
tina, Spaña y Merca a pone su 
e atencion bek. 

Den termino di cifra di per- 
sona inscribi, e Bolivianonan 
cu ta biba na exterior ta mas 
cu algun otro region di e pais 
cu casi 300.000. 


Trump ta anuncia acuerdo cu Mexico y ta kita impuesto 



President di Merca, Don- 
ald Trump a anuncia dia- 
bierna anochi e suspen- 
sion indefini di e impues- 
to riba tur importacion 
di Mexico cu lo mester a 
drenta na vigor dialuna 
proximo 10 di juni, despu- 
es di yega na un acuerdo 
pa “baha considerable- 
mente of elimina” e fluho 
migratorio. 

“Mi ta contento di informa 
boso cu Merca a yega na un 
acuerdo firma cu Mexico. E 
tarifanan programa pa wordo 
implementa dor di Merca di- 
aluna contra Mexico, ta keda 
pa medio di esaki, suspendi 
indefinidamente. Mexico, di 
su banda, a bay di acuerdo 
pa tuma medidanan solido 
pa stop e ola di inmigracion 
dor di Mexico y na nos fron- 


tera sur. Ta haciendo esaki 
pa baha, na gran forma, o 
elimina, e inmigracion 8ilegal 
for di Mexico y na Merca. E 
detayenan di e acuerdo lo ta 
emiti pronto dor di e Depar- 
tamento di Estado. Danki!” 


E tarifanan, cu tabata afecta 
tur e importacionnan di Mex- 
ico, mester a drenta na vigor 
dialuna cu 5%, un indice cu 
lo a aumenta gradualmente 
luna pa luna te yega un 25% 
na october, a menos cu go- 


bierno di Andres Manuel 
Lopez Obrador, logra stop e 
fluho creciente migratorio na 
e frontera. 

Trump no a duna detaye di e 
acuerdo logra awe cu Mexi- 
co, pero a indica cu Departa- 


mento di Estado lo haci esaki 
pronto. Despues di conoce 
diabierna ultimo e decision 
di impone impuesto, Lopez 
Obrador a manda su canciyer 
Marcela Ebrar pa Washington 
como cabes di un delegacion 
cu a negocia henter siman cu 
funcionarionan Mericano. 

Diahuebs, Mexico a compro- 
mete na manda 6 mil soldaat 
di Guardia Nacional pa fron- 
tera zuid cu Guatemala, un 
punto dor di cual gran parti 
di e fluho migratorio actual 
ta crusa, den nan caminda 
pa Merca; mayoria forma pa 
hendenan di Centroamerica. 
Merca a stop na mei, na su 
frontera zuid, mas di 132 mil 
inmigrante, un 30% mas cu 
na april y e cifra mas grandi 
registra den un luna desde 
2006. 


Peru lo exigi ‘visa humanitario’ y paspoort pa migrante Venezolano 



LIMA (Infobae/ElCom- 
ercio) - Peru lo exigi ’visa 
humanitario’ ademas di 
paspoort pa e Venezola- 
nonan desde e 15 di juni, 


pa motibo di siguridad y 
regula su entrada despues 
di e yegada di 800.000 mi- 
grante cu a huy for di su 
pais pa via di e crisis polit- 


ico, e gobierno a informa 
diahuebs. 

Segun un comunicado di e 
canciyeria ta sostene e apli- 


cacion di un ‘visa humani- 
tario’: “Pa via di e crisis po- 
litico y humanitario grave cu 
Venezuela ta biba, y cu e fin 
di conta cu un migracion or- 
dena, regular y sigur, e auto- 
ridadnan di control di migra- 
cion, den cumplimento cu e 
normativo vigente, lo permiti 
e entrada so di titular di pa- 
spoort pa esunnan cu lo conta 
cu un visa valido. E Venezola- 
nonan lo por haci e tramite di 
e visa humanitario na e con- 
sulado di Peru na Caracas y 
Puerto Ordaz e canciyeria a 
señala. 

E gobierno Peruano di un 
manera excepcional a anun- 
cia ademas cu pa via di e crisis 
humanitario den e region, e 
Venezolanonan lo por tramita 
tambe e visa humanitario na e 
consulado di Peru na e ciudad 
di Bogotá, Medellm y Leticia, 


na Colombia, y na e consula- 
donan Peruano na Cuenca, 
Guayaquil, Quito, Machala y 
Loja, na Ecuador. 

Casi 800.000 Venezolano a 
drenta na Peru desde januari 
di 2017 despues di bandona 
nan pais, crusando frontera 
pa bay Colombia y Ecuador. 
E gobierno Peruano a establ- 
ece 31 di october pasa como e 
dia ultimo pa e Venezolanon- 
an drenta na e pais sin cu nan 
mester presenta paspoort, 
cual ta hopi dificil pa haya na 
nan pais pa via di costo halto 
y burocracia. 

E agencia di Nacionnan Uni 
pa Refugiadonan (Acnur) ta 
considera e situacion actual 
como e mas grandi move- 
mento di persona den e reci- 
ente historia di Latino Amer- 
ica. 

Mexico: Investigacion riba corupcion cu caha Clap pa Venezuela 



CIUDAD DI MEXICO 
(Infobae/Bloomberg) - E 
hefe di e unidad di delito 
financiero di Mexico kier 
entabla caso penal contra 
un total di 25 empresa y 
individuo presuntamente 
involucra den e despacho 
di alimento na beneficio 
di e programa di ayudo 
gubernamental na Ven- 
ezuela. 

A presenta denuncia penal 
contra e empresa y perso- 
nanan na oficina di fiscal 
general di Mexico, segun 
Santiago Nieto, titular di e 
Unidad di Inteligencia Fi- 
nanciero (UIF) di Secretaria 
di Finanzas y Credito Publico 


di Mexico den un entrevista. 
Nieto a bisa cu a presenta 
tres acusacion, pero a nenga 
di duna mas informacion 
tocante e investigacion an- 
dando. E programa di ayudo 


alimentario di Venezuela, 
conoci como CLAP, tin prac- 
ticamente e monopolio den 
alimento subsidia na Venezu- 
ela. 


Mexico a acusa e compa- 
nianan di usa nan hafnan pa 
manda alimento di calidad 
abao pa Venezuela a traves di 
CLAP, unda a aumenta e pri- 
jsnan cu mas di 100% prome 
cu bendenan cu persona 
hambriento na e pais. Na oc- 
tober e division di crimen or- 
ganisa di Fiscalia General di 
Mexico a anuncia un multa 
di US$3 miyon pa e compa- 
nianan cu ta manda alimento 
pa Venezuela, pa resolve e 
acusacionnan di aumento 
di prijs. Nan mester a paga 
un multa na Agencia di Re- 
fugiado di Nacionnan Uni, 
ACNUR, como parti di un 
acuerdo na cual e empresan- 
an a yega cu Fiscalia General. 


E responsable di e division na 
e momento ey, Alonso Israel 
Lira, a duna e nombernan di 
e cinco personanan so cu ta- 
bata den e acuerdo. 

E detayenan clave di e acuer- 
do, incluyendo e nombernan 
completo di e companianan y 
nan principal ehecutivonan, 
ta keda seya pa orden hudicial. 
Desde april e cargamentonan 
tasali di Veracruz, Mexico, pa 
La Guaira, Venezuela. Gran 
parti di e alimento ta sali di 
e mesun empresanan Mexi- 
cano cu a suministra e envi- 
onan anterior y no ta conoci 
si nan tabata implica den e 
acusacion di Nieto. 


Venezuela: Por keda sin gasolin dentro di un luna 



CARACAS (Infobae/ 
EFE) - Reserva di gasolin 
na Venezuela lo por keda 
agota den un luna, asina 
representantenan di e tra- 
hadornan di Petroleos de 
Venezuela (Pdvsa) a bisa 
diahuebs, cu a aclifica e 
situacion di desabastec- 
imento di combustible 
como “sumamente grave”. 

“Aki tin gasolin pa un luna,” 
Luis Hernandez, director 
di Frente di Trahadornan 
Petrolero di Monagas a bisa, 
y a añadi cu “ta bay tin desa- 
bastecimento total”. 

Durante un manifestacion 
di varios sindicato na Cara- 
cas, Hernandez a opina cu e 
situacion di gasolin ta suma- 
mente grave y cuen especial, 
esaki ta afecta 16 estado cue ta 


“critico”, entre nan Tachira, 
Merida, Portuguesa y Bolivar. 
Den ultimo lunanan e escasez 
di gasolin a extende gradual- 
mente den e ciudadnan di in- 
terior di e pais, en particular 
e estadonan na frontera, loke 
a conduci na racionamento 
progrma den algun region pa 
benta di combustible. 

“Ta existi na e momento aki 
un discriminacion, cu pa Ca- 
racas si tin gasolin y den in- 
terior tin 16 estado, unda si 
tin e debacle ey,” Hernandez 
a denuncia. 

Expertonan a alerta cu e es- 
casez lo bira mas grave, ya cu 
Pdvsa tin dificultad pa recu- 
perae extraccion dicrudo y 
ademas su refmerianan ta tra- 
hando hoip badi nan capaci- 


dad instala. 

Pa Hernandez, otro elemento 
pa considera pa splica e esca- 
sez di gasolin ta e falta di divi- 
sa y falta di aditivo pa gasolin. 
“Casi tur e seis refmerianan 
cu e pais tin ta totalmente 
paralisa, ta e Compleho Re- 
fmador di Paraguana ta trah- 
ando na 10 % di capacidad,” 
e representante di e traha- 
dornan a bisa, ken a añadi cu 
“no tin manera di pone nan 
funciona, pasobra pa esey lo 
mester haci henter un trans- 
formacion.” 

En cuanto a la gasolina im- 
portada, solución que ha im- 
plementado el Gobierno para 
atender la demanda de com- 
bustibles, Hernández dijo 
tener dudas de la calidad del 
producto que se está adqui- 


riendo en Rusia. 

Además advirtió que los adi- 
tivos que actualmente se in- 
corporan a los hidrocarburos 


“no son los correspondien- 
tes” para las variedades de 91 
y 95 octanos, lo cual pone en 
riesgo a los usuarios y sus ve- 
hiculos. 

Voor het schooljaar 2019-2020 zoekt het Bestuur van de 
Stichting Avondonderwijs Aruba docenten voor de 
volgende vakken: 

Economie voor Oranjestad 
Bedrijfseconomie (M&O) voor Oranjestad 
Aardrijkskunde voor Oranjestad 

De Avondhavo/vwo biedt in de avonduren 
tweedekansondeiwijs aan voor havo en VWO, Er is een 
3-jarige havo-bovenbouw en een 1-jarige VWO- 
opleiding in vijf vakken. De school is gevestigd in 
Oranjestad en heeft een dependance in San Nicolaas. 

Heeft u interesse om op één of meerdere avonden per 
week enkele uren ons team te komen versterken, stuur 
dan een mail met uw gegevens naar 

avondhavo@setarnet.com. 

Onze voorkeur gaat uit naar eerstegraads leraren, maar 
enthousiaste tweedegraads docenten worden 
nadrukkelijk verzocht ook te reageren. 

Nadere informatie kan worden ingewonnen bij de 
directeur mevr, drs. N. Wever, telefoon 5836720 (na 
18.30 uur). 






















BJNpw 


DIASABRA 8 JUNI 


MIREINO 


Minister di defensa Bijleveld di bishita den Caribe 


WILLEMSTAD - Minister 
di defensa Ank Bijleveld 
hunto cu Commandant 
der strijdkrachten luiten- 
ant-admiraal Rob Bauer 
lo ta bishitando varios isla 
den Caribe, entre 11 y 13 
di juni. 

Banda di bishita militarnan 
Hulandes riba Sint Maarten, 
Saba, Statia y Corsou nan lo 
combersa cu cada isla su au- 
toridadnan. Esaki ta e prome 
biaha desde cu horcan Irma 
a dal cu minister di defensa 
ta bishita Sint Maarten. Bij- 
leveld kier informa su mes y 
tambe admiraal Bauer riba e 
trabounan militar cu tin an- 



dando, con e militarnan ta 
bibando y con e trabounan pa 
reestablece despues di e hor- 
can ta canando. 

Sint Maarten 

E minister y e admiraal lo ta 
bishitando entre otro e punto 
di apoyo pa militar Pointe 
Blanche, Belair y e Koninkli- 
jke Marechaussee e punto di 
apoyo pa wardacosta. Tambe 
lo papia cu gobernador di 
Sint Maarten, Eugene Holi- 
day y prome minister Leona 
Marlin-Romeo. 

Saba y Statia 

Riba Saba y Statia nan tin pla- 
nia di papia cu e personal di 


Koninklijke Marechaussee, 
cu gezaghebber di Saba y 
comisario di gobierno riba 
Statia. E delegacion lo ta 
bishitando Saba cu Statia riba 
e NH-90 di e Zr. Ms. Gron- 
ingen cual desde poco tempo 
pasa ta staciona den region 
Caribense. 

Corsou 

Diahuebs 13 di juni nan lo 
ta na Corsou unda lo bishita 
base marino Parera y funda- 
cion monumentenzorg di 
Corsou. Banda di esaki nan 
tin plania pa papia cu gober- 
nador di Corsou Lucille 
George-Wout y minister di 
husticia Quincy Girigorie. 


Defensor di mucha Hulandes awo por yuda mas mucha riba BES 


DEN HAAG (Koninkrijksrelaties.nu) - Debi 
na extra presupuesto cu ta disponibel, e de- 
fensor di mucha staciona na Den Haag lo por 
intensiva e trabou pa proteha mucha su dere- 
chonan den e islanan Caribense Bonaire, Sta- 
tia y Saba. 

Minister di salud publico Hugo de Jonge a hisa en- 
trante e aña aki e presupuesto disponibel pa henter 
e organisacion di defensor di mucha cu 350 mil 
Euro. Ademas entrante 2020 lo tin un 150 mil adi- 
cional disponibel. Por medio di esaki e defensor di 
mucha lo por yuda muchanan den necesidad riba 
Bonaire, Statia y Saba. 

E decision pa subi e presupuesto a bin despues di a 
evalua e ley di defensor di mucha. Investigadonan 


a recomenda entre otro pa hisa e presupuesto di 
e oficina importante aki pa asina haci posibel ‘e 
cumplimento cu derechonan di mucha den e parti 
aki di nos Reino’. 

Ademas e investigadonan a recomenda pa gobierno 
investiga un manera di traha eficiente pa ehecuta 
nan recomendacionnan. Por medio di carta manda 
na Tweede Kamer, minister de Jonge ta expresa cu 
gobierno ta di acuerdo cu loke e investigadonan a 
recomenda. 

Desde 2011 Hulanda conoce un defensor di mu- 
cha (Kinderombudsman). E defensor di mucha 
tin como tarea sigura cu e derechonan di mucho 
ta respeta den e pais. Esaki e ta haci por medio 
di duna informacion y conscientisacion, ade- 


mas di duna consehonan na gobierno tocante 
nan maneho y legislacion y tambe ehecuta inves- 
tigacionnan pa haya sa si derechonan di mucha 
ta wordo respeta den casonan cu ta entrega keho. 

Aruba unico pais den Reino sin defensor di 
pueblo 

Durante un transcurso largo pa institui un defen- 
sor di pueblo (Ombudsman) y tambe un defensor 
di mucha, ainda Aruba ta e unico pais den Reino 
cu no tin su defensornan. Sint Maarten a haya su 
prome ombudsman ora e isla a bira autonomo, esta 
riba 10-10-10, den forma di Nilda Arduin. E om- 
budsman di Corsou, Keursly Concincion, ta fungi- 
endo den su rol desde 13 di oktober 2015 pero ta 
trahando na e agencia desde 2011. 


PHILIPSBURG (The 
Daily Herald) - Sint 
Maarten lo tin cu warda 
un rato mas prome cu e 
tin su presupuesto pa 2019 
cla. E tratamento di e pre- 
supuesto tabata posponi 
atrobe diabierna mainta 
despues cu a propone pa 
duna miembronan di par- 
lamento mas tempo pa re- 
pasa documentonan fiscal 
traha pa fraccion di oposi- 
cion y un parlamentario di 
coalicion. 

Parlamentario Luc Mercelina 
di United Democrats a apoya 
e proposicionnan di miem- 
bronan di oposicion (Nation- 
al Alliance and United Sint 
Maarten Party) mientras cu 
su coleganan di coalicion ta- 
bata en contra e proposicion. 

E proposicion treci dilanti pa 
Rolando Brison (US Party) 
tabata basa riba un carta fir- 
ma pa su persona conhunta- 
mente cu Egbert Doran y 
Cristophe Emmanuel (NA) 
manda pa presidente di par- 
lamento Sarah Wcscot-Wil- 


Sint Maarten sin presupuesto te juli 



liams unda a pidi pa pospone 
e tratamento te comienso di 
juli. Nan kier pospone e re- 
union pa asina revisa di cerca 
e cambionan cu gobierno a 
entrega. 

E parlamentarionan kier e 
reunion tuma luga despues 
di IPKO (Interparlementaire 
Koninkrijksoverleg) na fin di 
juni. E proposicion lo nifica 
cu e parlamentarionan lo ta 
trahando durante nan zomer 


reces. Presidente Wescot- 
Williams a nenga e peticion 
por medio di un carta unda ta 
duna di conoce no lo ta bon 
pa sigui interumpi e proceso 
legislativo y cu miembronan 
di parlamento tin suficiente 
tempo pa mira e presupuesto 
proponi. 

CFT 

Pa loke ta trata e cambionan 
introduci pa cumpli cu re- 
comendacionnan di colegio 


di supervision CFT, e presi- 
dente a splica cu esakinan ta 
marca claramente den e doc- 
umento entrega pa gobierno. 
E1 a señala tambe cu esaki lo 
nifica cu mester traha duran- 
te e zomer reces. 

Sinembargo Wescot-Williams 
a indica na e resto di parla- 
mento cu nan lo por entrega 
un proposicion di ordo na 
parlamento cu e mesun top- 
ico di e sesion resumi den 


parlamento. Esaki ta loke a e 
votacion a enfoca riba dje cu a 
laga e coalicion sin suficiente 
voto. 

Hasta si cada miembro di 
parlamento lo tabata pre- 
sente durante diabierna su 
continuacion di e sesion, 
e coalicion no lo por a tin 
Chanel Brownbill na su dis- 
posicion pa ta presente. Si e 
lo tabata t’ey pa vota contra, 
coalicion lo tabatin 7 voto di 
nan banda, cual ainda no lo ta 
suficiente mirando cu Mer- 
celina a vota pa coalicion su 
banda. 

Baha salario pa parlamen- 
tario 

E presupuesto entrega pa 
minister di finanzas Perry 
Geerlings riba 14 di mei hun- 
to cu un peticion pa no sigui 
trat’e te cu e cambionan keda 
aproba pa CFT. E cambionan 
ta relata na instruccionnan di 
gobierno Hulandes pa min- 
isterio di husticia su presu- 
puesto y tambe un reduccion 
di salario pa parlamentari- 
onan. 

Prome minister Rhuggenaath ta cancela buelo pendiente aanwijzing di Hulanda 


DEN HAAGAXHLLEMS- 
TAD (Koninkrijksrelaties. 
nu) - Prome minister di 
Corsou Eugene Rhugge- 
naath a cancela su vuelo 
anteriormente confirma 
den cuminsamento di si- 
man. 

E premier a spera cu e lo por 
bin na acuerdonan cu su co- 
leganan Mark Rutte y Ray- 
mond Knops tocante coopera 
riba un plan pa trece ordo 
den gobierno su fmanzas, 
profesionalisa aparato guber- 
namental y alabes pa reforsa 
economia. Tabatin deseo pa 
bin cu tal acuerdo di banda 



di e nacion Caribense, asina 
preveniendo cu conseho di 
minister di Reino lo emiti un 
aanwijzing pa forsa Corsou 
pa bin cu medida drastico pa 
drecha e situacion. 

Sinembargo e deseonan a 
keda te ey ora cu prome min- 
ister Rhuggenaath a tende di 
Hulanda cu conseho di min- 
ister di Reino lo dicidi dialu- 
na proximo sigur di emiti un 
aanwijzing. 

Den e conseho di minister di 
Reino e ministernan Hulan- 
des tin un mayoria compara 
cu e ministernan di e islanan 
di Reino, cual ta nifica cu nan 


por dicidi kico e conseho aki 
ta haci. 

Ya pa par di luna tabatin rason 
pa dicidi di emiti un aanwi- 
jzing: Colegio di supervision 
fmanciero (CFT) a conseha 
gobierno Hulandes pa haci 
esaki den nan conseho di 1 
april. Conforme e conseho 
CFT kier pa Corsou bin cu 
medidanan mas drastico di 
loke ya caba gobierno Cura- 
soleño a bin cune. Gabinete 
Rhuggenaath tin miedo cu 
por medio di e medidanan aki 
e restauracion di economia lo 
bin na un stop abrupto ade- 
mas di percura cu pueblo no 
lo confia mas den e gabinete. 


Rol di ehercito Ruso confirma den transporta raket cu a baha vuelo MH17 



HULANDA (Volkskrant) - E cor- 
ant di oposicion Ruso Novaja 
Gazeta a haya documentonan cu 
ta conforma cu ehercito Ruso ta- 
bata envolvi cu e transporte di e 
instalacion di e raketa Buk cual 
casi 5 aña pasa a baha vuelo MH17 
riba e area di conflicto na Ucra- 
nia. Casi tur di e 298 victima riba 
e avion tabata Hulandes. 

E documentonan ta mustra tambe cu 
dianan prome cu a baha e Boeing 170 
a manda militarnan di ehercito Ruso 
su unidad anti aereo na e area fronter- 
iso cu Ucrania. E team di investiga- 
cion en conhunto (JIT) a conclui cu 
e desaster cu e den cual e Boeing cual 
tabatin 298 na bordo a keda baha pa 
un raket Buk cual tabata procede di e 
di 53 brigada anti aereo Ruso. Por me- 
dio di imagennan haya riba medionan 
social e team a reconstrui e ruta cu e 
instalacion di e raket a sigui desde Ko- 
ersk te na e area unda e separistanan 
pro Rusia tabata situa. 

E colectivo di investigacion Bellingcat 
a determina ya caba despues di un aña 
di e incidente cu e MH17 cu e di 69 
brigada logistico tabata envolvi den e 
transportacion di e instalacion di raket 
den sur di Rusia. E documentonan di 
e corant Novaja Gazeta ta confirma 
esaki. Den un di e documentonan e 
unidadnan di e VAI, e polis di trafico 
di ehercito a haya instruccion pa guia 
e carga riba e ruta. Mientras riba otro 
documento tin para un lista di truck, 
cu number di plachi y nomber di 
e chauffeurnan. Tambe e oficial cu 
a duna e orden riba e trucknan, lui- 
tenant Iskanderov ta menciona den e 
documentonan, mescos e nombernan 
di 2 otro oficial. 

Rusia ta desmenti 

Tur esaki ta cay den mal tera cerca 
Moscu, cual ta nenga cu Rusia lo taba- 
ta envolvi di cualkier manera pa trans- 
porta e instalacion Buky otro material 
militar pa duna e separatistanan pro 
Rusia, cual den zomer di 2014 taba- 
tin miedo di perde contra e forsanan 
di Ucrania. Den un combersacion di 


telefon graba entre un comandante 
di e separatistanan y Oleg Ivannikov, 
oficial di e servicio di inteligencia di 
ehercito Ruso, el a keha cu su tropa 
no tabatin chens contra e avionnan di 
guera di Ucrania. Ivannikov a bis’e pa 
tene ‘un opar di dia mas’ di pasenshi: 
‘Nos tin un Buk caba. Nos ta bay dal 
nan abou’. 

E documentonan ta mustra cu na e 
momentonan 170 militar di e unidad 
anti aereo a yega Millerovo. Tabata 


notabel cu a pidi cuminda pa e mili- 
tarnan pa 5 dia. Esey lo por señala cu 
nan tabata bayendo un confrontacion 
na Ucrania. 

E documentonan di Novaja Gazeta 
no ta encera descubrimentonan ex- 
pepcional y nobo, pero si por uza e 
documentonan pa identifica esunnan 
envolvi den e operacionnan. Hulanda 
lo por uza e documentonan den un 
procedura huridico contra Rusia pa 
demostra cu e lidernan den e ehercito 


Ruso tabata na altura di e transporta- 
cion di e raket y kendenan specifica- 
mente tabata envolvi. 

Segun un resolucion di e conseho di 
seguridad di Nacionnan Uni Rusia ta 
obliga pa coopera cu cualkier investig- 
acion riba e echo tragico di e MH17. 
Ademas segun e tratado di aviacion di 
Montreal Rusia mester colabora cu 
trece eventual sospechosonan na hus- 
ticia of nan lo mester persigui nan nan 
mes. 

Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICINA D1 BON DIA 
AROBA WESTSTRAATW22 FOR D1 9:O0AM-4^OOPM 


Email nos na 

classified©c&j >n v.com 


TAHUUR 

2 apartamento di 1 camber pa 
huur na Noord. Pa mas 
informacion yama 
Tel. 566 6849 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TA HUUR 

La Cabana 
1 bdr sleep 4 
10 aug. 2019 for 1 week 

Tel.583 8132/6416184 


SERVICIO PUBLICO 

ta haci tur tipo di trabou 
di costurera 

Tel. 593 2085 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TAHUUR 

Cas grandi na Playa di 3 
camber, sala, cushina, baño 
Fls.2000 p/l + deposito 

Tel.594 8842 


TAHUUR 

Oficina na Playa cu baño y 
propio parkeo di 3 auto 115 m2 
Fls.2300 discutibel 

Tel. 594 8842 


SERVICIO 

Unified One Events 
Photos , films, wedding 
Tel. 749 2533 


TA BENDE 

Shimis blanco size 12 pa recibi- 
mento + di bautismo pa mucha 
di 1 aña y algun otro shimis 
elegante 

Tel. 7418637 


TA BENDE 

un cas, 3 camber, 2 baño na 
Bushiri, Caya Soeur Meletia 
AWG. 375.000,= 

Tel: 592.9966 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


SERVICIO PUBLICO 

Buscando auto pa huur y na 
bon prijs? yama nos 
Tel. 593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 7381908 

SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TAHUUR 

La Cabana 1 bdr sleep 4 
8 aug. 2019 for 1 week 

Tel. 583 8132/641 6184 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


TA BENDE 

Bonchi largo, concomber chiq- 
uito, berenhein, smoothie y mas. 
Goshen Farm, Alto Vista 52 

Tel. 587 9008 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


FOR REISTT 

Studio in Playa (max 2 
persons) living with kitchen, 1 
bedroom, 1 bath room Afl.700 
(excl. water+ electra) 

Tel.662 3892 


TAHUUR 

Bachi pa tur ocasion 
Tel. 749 2533 


TABENDE 

set di comedor, 6 stoel, mesa 
extensible, estilo antique 
Fls.400 

Tel:742 5845 


TABENDE 

BBQ Grill “crioyo” duradero 
Prijs Af 1.250 
Tel. 569 7787 


TABENDE 

Cas y Studio apart. 

3 camber, 1 baño, cushina, 
comedor, sala y veranda 
PrijsAfl.195.000.00 
Tel.588 2942 / 593 2578 


SERVICIO PUBLICO 

Handyman pa trabouw di: Verf- 
mento, plumbing, tuberia, chapi 
limpieza di cura, drecha mata 
Tel. 568 3728 


TA BUSCA 

Tepanyaki/Sushi Chef 
Pasa personalmente na 
Blossoms Restaurant 

Tel: 586 3388 


TA BUSCA 

Señora ta busca trabow 
domestico (limpieza di cas)di 
dialuna pa diabierna 

Tel.746 5697 


SERVICIO PUBLICO 

Bo mester servicio di Coaching 
Politico PR, Marketing efectivo ! 
Na un bon prijs? anto tuma 
accion y yama Mr. Dirk 

Tel. 583 7192 


TABENDE 

Chevrolet 2009 
Den bon condishon 
Prijs: Afl.8000 

Tel.747 8652 / 745 9420 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TAHUUR 

Apto 1 camber y mei, cushina, 
baño, entrada priva, full muebla 
pa un pareha FI.1100 excl. utl 
Tel.566 6849 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 7460518 


TA BUSCA 

Trabou como ayudante 
di cushina 

Tel. 6413811 


TAHUUR 

Studio Apart. pa 1 persona 
inclui utl. exclui electr. na 
San Nicolas 650 p/l + dest/ 
Disponible 1 juni 

Tel: 5841008 / 563 9483 / 
594 2502 


ABONA PA SOLAMENTE AFL. 38,- PA LUNAY RICIBITUR DIA BOCORANTNAN PREFERI 

MAS CERCA [t j| B0I 



Yena aki bao e siguiente informacion 


□ Cobranza na Cas. 

□ Cobranza na Trabao. 

□ Paga via Banco (Standing Order) Aruba Bank no:33266.8 

□ Paga Aruba Bank AB0 0NLINE . 
. □ Paga CMB 0NLINE . 

□ Personal na ofidna di Bon Dia Aruba. 
. nPonedenBox. 

□ Tira den Cura. 

□ 3 Luna □ 6 Luna □ 1 aña 


Yama na telefon: 582-7800 of manda un email na accounting@bondia.com 

www.bondia.com 


Telefon 

Nomber completo: 

Adresdi entrega:. 

Adresdi cobranza:. 

Paqo Adelanta: 

Lisette Does di fundacion Cas Marie: 

‘Adapta na y acepta un persona cu demencia’ 



ORANJESTAD - Bon Dia Aruba 
a papia cu Lisette Does pa splica 
mas tocante kico demencia ta. 
Prome señal di un persona cu 
demencia, ta cu e ta lubida y no 
corda kico a pasa un rato pasa. 
Mayoria biaha un hende cu de- 
mencia ta corda locual a pasa 100 
aña pasa, pero cos reciente nan ta 
lubida. Does ta bisa cu nan, di Cas 
Marie, ta contento ora cu e clien- 
te tin alegria, pasobra despues di 
par seconde, nan ta lubida e mo- 
tibo cu a haci nan feliz na prome 
instante. Awo, esey no kier men 
cu persona cu lubida, tin demen- 
cia. 

“Tin biaha, persona ta mucho ocu- 
pa of tin hopi cos den mente. Anto 
locual e tabatin den mente pa haci of 
bisa no f ey mas. Pero ta keda purba 
pa corda. Den e caso ey, no mester ta 
mucho preocupa, pasobra hende ta 
asina”, Does ta expresa. 

A puntra si dokter mester check ora 
un persona tin duda, of ta referi na 
specialista? Does ta splica cu mayoria 
di biaha e persona ta pidi su dokter 
di cas pa un verwijsbrief pa Centro 


di Memoria. Eynan e persona ta haya 
henter un check up pa un specialista 
of psicologo. Tambe un persona di 
Centro di Memoria lo por pasa e cas 
pa wak con e situacion ta. 

Na Centro di Memoria ta haci un 
test di sanger, y un scan na cabes 
pa wak con leu e cerebro ta afecta, 


anto asina wak si di berdad ‘por pa- 
pia di un demencia’ anto di ki tipo. 

“Segun mi ta compronde cu tin cier- 
to parti di bo cerebro cu ta haci cierto 
funcion ta daña, tin cu bo ta perde 
manera di papia, perde movemento 
fisico, otro cosnan. E ta depende cua 
di nan e ta afecta, anto di eynan ta 
descubri ki demencia e persona tin.” 

Nan por diagnostica demencia for di 
trempan, si unabes e cerebro tin un 
mancha riba dje. A puntra Does si e ta 
bin den cualkier edad, of solamente 
riba 50 aña. E ta contesta cu na Aruba 
tin caso di 50 aña di edad bay ariba, 
pero mas cu hoben cu esey, ainda no. 
E ta bisa cu un persona cu ta drentan- 
do den edad ey tampoco ta pensa cu e 
por tin e, e ta dificil. 

Cua ta e miho manera pa un famia por 
actua ora cu nan ser keri tin demen- 
cia? Segun Does, e situacion e ultimo 
añanan e por mira cu actitud a cambia 
y famia ta acepta un tiki mas cu nan 
ser keri tin demencia. E ta agrega cu 
si famia acepta cu nan mama, tata of 
casa tin demencia, esaki ta yuda cam- 
bia e pensamento y actitud di e otro- 
nan. 

Tambe awendia e ta bisa cu tin dife- 
rente manera pa educa nos mes. 
Manera riba internet por busca kico 
demencia of Alzheimer ta, anto e sin- 
toma di esaki. Con un persona ta re- 
acciona, con por anda cu persona cu 
tin demencia. 

“Ta importante pa no discuti cu nan. 
Purba di haci e persona mas feliz pa 
e momento ey. Respeta y trata nan 
manera semper, haci esfuerso pa yuda 
mantene habilidad, y laga nan haci 
nan cosnan normal cu ta custuma.” 
Famia mester siña acepta y adapta nan 
mes na e persona. Tin cu hinca esey 
den cabes, unabes hinca esey, asina 
anto e lo bay bon. 

Si un persona no kier check pa mie- 
do, famia tampoco kier obliga te ora 
cu e persona mes dicidi kico por haci. 


Con por convence e persona, miran- 
do cu tempo ta pasando? E ta contesta 
cu awendia ,famia por acerca Centro 
di Memoria anto pidi si por haci un 
bishita na cas. 

E ta expresa cu ta posibel y mas habri 
si hende papia cla pa haya ayudo. “Na 
Aruba nos ta warda mucho te ora cu 
e baca hoga. Asina, man na cabes, ta 
bin spera di haya ayudo. Mi ta haci mi 
best pa yuda bo, pero bo mes tin cu 
yuda bo mes.” 

Does a conta di un caso di un pashent 
cu acepta den su fase prome kico e lo 
bay confronta cune. E1 a percura pa 
haci tur su areglo di debe, cas, infor- 
ma su famia y tambe den pida papel 
e ta skirbi pa por corda. E ta bisa cu 
e persona bibando trankil cu su de- 
mencia. Segun Does, e ehempel aki 
ta un di e poco na Aruba, mayoria ta 
yega ora e demencia ta leu caba, anto 
esey ta relaciona cu famia ta warda 
mucho largo. 

Sinembargo, e ta bisa cu ora persona 
tambe kita e stress, e ta biba un bida 
mas trankil. E ora e demencia ‘no ta 
haci boroto y afecta asina lihe’. Does 
tambe a comparti cu tin famia cu ta 
perde pasenshi, of nan ta spanta paso- 
bra e persona ta reacciona malo, pishi 
su mes of situacion peligroso. 

Pa evita situacion asina ta preferibel 
pa no warda y haci esfuerso pa hib’e 
dokter pa control. Ta importante pa 
famia busca ayudo y ta mas habri den 
e asunto, wak con por yega constata 
kico tin. 

Ta importante pa ora trata cu hende 
cu demencia mester ta creativo, mes- 
ter tin pasenshi, 4 si ta posibel, gaña e 
persona pa sinti su contento’, esey ta 
haci cu ta bon p’e y pa e famia fun 
persona trankil ta menos trabou’. Pa 
persona cu kier tin mas informacion 
pa compronde y combersa di demen- 
cia, nan ta haci anochi informativo pa 
asina nan por prepara pa proceso di e 
malesa. 

BCI hunto cu InfrAruba hopi visibel durante temporada di horcan 

ORANJESTAD - Segun vocero di Bureau City Inspec- 
tor, Robby Rosel, ya caba e team di BCI ta full cla pre- 
para pa e temporada di horcan aki. Tur dia diferente 
team ta riba caminda y riba e ruta di beachnan. 

Nos control a cuminsa y nos por bisa cu ya caba nos por mira 
hopi parti di e beach nan cu ta cuminsa bira sushi di e matan- 
an y alabes tin hendenan cu ta tira entre otro tire, cups, saco 
di plastic Boter y mucho mas desperdicio den nos lama. Nos 
kier a puntra tur hende pa mantene esaki limpi y no tira sushi 
den nos lamanan. 

Nos a bishita e parti di Lighthouse, caminda cu nos turistanan 
ta bishita tur dia, y aki nos por a mira un gran cantidad di pa- 
pel di napkins, box y cups cu e snack truck ta uza, cu ta pega 
den tur e matanan. Eaki ta algo hopi mahos pa nos y nos bishi- 
tantenan. Team di BCI mes a ruim op e parti aki. 

Otro di nos team a logra hiba un control riba diferente Ran- 
chonan banda di lama cu nos hendenan ta uza pa campa du- 
rante di weekend. Aki nos por a bin mira con e hendenan aki 
ta tuma ordo den man pa cera e sitio publico aki riba nan mes, 
sin cu tin ordo di DIP pa por cera e luga aki; otro ta haci uzo 
di e luga pa haci trabou di mecanico. Nos por a mira con mal- 
trato di cacho ta tuma luga, caminda cu tin 2 cacho den tur e 
solo mara, trailer bieu tira ariba beach y mucho mas. 

Un biaha mas nos kier pidi tur esunnan cu tin tur e paletnan 
poni y cera como cura rond di e ranchonan, pa por fabor 
kita esakinan prome cu nos tuma pasonan cu despues bo por 
lamenta. Corda semper cu tin un articulo cu bo no mag di 
pone nada ariba caminda publico. 

Otro team di BCI a bay inspecciona e rooinan y e damnan, 
mirando cu e sushi ta malo pa nos medio ambiente. BCI kier 
pidi pa kita esakinan mas pronto cu ta posibel. Sino, nos mes- 
ter pone DIP, KPA na altura di esaki. 

Huma den cabina a pone 
helicopter di kustwacht 
aterisa di emergencia 


ORANJESTAD - Cu urgencia diahuebs anochi heli- 
copter di kustwacht a aterisa meymey di pista na aero- 
puerto. 

Crash truck di brandweer a keda dirigi di biaha pa e helicop- 
ter. Segun autoridadnan, algun miya pabou di Aruba a con- 
stata huma den e cabina, y a pone cu Aruba tabata mas cerca 
pa nan aterisa. 

A controla e helicopter e momento ey, pero no a topa cu nada 
di candela. A staciona e helicopter na e parti priva di aero- 
puerto, pa mecaniconan haci un inspeccion profundo. 


RIBA CAYAIM! 

Buskeda pa turista cu a drenta lama atardi y no a sali mas 


PUNTA BRABO - Diahuebs den careda di 4or di at- 
ardi, un famia turista a drenta lama na Aruba Beach 
Club, gosando di nan vakantie na Aruba, y bahada di 
solo famia ta haya falta di e persona cu e no a sali bek 
for di awa. 

Mesora e famia a bati alarma na seguridad. 

Ta trata di un homber turista di riba 70 aña di edad. Polis a 
presenta na e hotel di biaha, pa asina busca mas informacion. 
Por a tuma nota di presencia di helicopter di polis buscando 
for di den halto. 

For di esnan di hotel ainda anochi a compronde cu no a topa 
cu e turista. 


Homber a maltrata dama na 
crusada Mondi Fierno 




SANTA CRUZ - Polis a keda na crusada Mondi Fierno 
diahuebs anochi, pa un dama benta banda di caminda. 


Ta automobilistanan pasando e caminda aki a raporta na auto- 
ridad di e situacion. 

Na e sitio, e oficial ta topa cu un dama herida benta abou y 
tabata keha di dolor. Ambulance a acudi na e sitio pa atende 
cu e victima. Polis a detene un homber na e sitio pa maltrato. 

Joe Biden ta cambia postura tocante aborto 



ATLANTA (AP) - Despu- 
es di dos dia di critica 
intenso, e candidato 
democrata pa eleccion 
presidencial, Joe Biden, a 
declara cu e no ta sostene 
prohibicion pa congreso 
uza placa federal pa cuido 
di salud pa paga aborto. 

“Mi ta kere cu atencion med- 
ico ta un derecho, pero mi 
no por sostene un amienda” 
cu ta dificulta pa algun muhe 
haya acceso na e procedura, 
segun Biden. 

E cambio di opinion di e vice 
presidente tocante e Amienda 
Hyde a yega despues cu rival- 
nan y gruponan di derecho di 
hende muhe a critica Biden 
pa afirma a traves di su staf 
di campaña cu ainda e tabata 
sostene e provision di presu- 
puesto di algun decada atras. 
Biden no a menciona e atak- 
enan, bisando cu su decision 
tabata tocante salud, no po- 
litica. Sinembargo, e circun- 
stancia ta resalta e riesgo di 


un ex- presidente di 76 aña 
di edad kende ta campañando 
como un centrista den un 
partido den cual algun ac- 
tivista skeptico a cuestiona 


abiertamente si e por carga e 
standard di e partido pa 2020. 
Y splicacion di Biden a ripiti e 
argumento di su criticonan cu 
e Amienda Hyde ta otro bare- 


ra contra aborto cu ta afecta 
hende muhe pober y di color 
scur desproporcionalmente. 
“Mi a lucha contra problema 
cu Hyde ta presenta awo. Mi 


no ta pidi despensa pa mi ul- 
timo posicion”, Biden a bisa 
durante un discurso, cual el 
a dedica pa derecho di voto y 
tema importante pa comuni- 
dad di hende di color. 

Biden, kende a ta bayendo 
pa campaña presidencial pa 
2020, a bisa cu el a yega na e 
decision como parti di desar- 
oyo den un proximo propu- 
esta di atencion medico in- 
tegral. E1 a declara sosten na 
un opcion publico. E1 a bisa 
cu su obhetivo di cobertura 
universal ta nifica cu muhe 
lo por tin acceso husto pa 
atencion medico, incluyendo 
aborto. 

Un representante di Famia 
Planea a bati man pa loke 
Biden a bisa. “Mi ta contento 
cu Joe Biden kier duna aten- 
cion na e tema cu ta berdad. 
Hyde ta impedi cu persona, 
specialmente esunnan di 
color scur y di poco ingreso, 
por haya acceso na servicio di 
aborto legal y seguro”, Leana 
Wen a bisa. 


Homber ta demanda muhe cu a acus’e di acoso 


PARIS (CNN) - Un serie di caso 
di difamacion di perfil halto 
a wordo lanta en contra di un 
hende muhe, como contesta na e 
lansamento di acusacion di mal 
conducta sexual entre e move- 
mento #MeToo, y activistanan di 
derecho di hende muhe ta bisa cu 
esaki por tin un efecto negativo 
riba e futuro di e movemento. 

Sandra Muller, periodista Frances, a 
aparece den corte pa cargo di difama- 
cion contra Eric Brion, productor di 
television, a haci su contra, pa motibo 
cu Muller acusa e homber di haci co- 
mentario vulgar sin decencia tocante 
su persona. 

Su storia a inspira miles pa tambe 
comparti nan experiencia di acoso 
sexual of abuso. Den un disculpa pu- 



blico den e diario Frances, Le Monde, 
na december 2017, Brion a admiti di 
a haci e comentarionan en cuestion, 
bisando cu el a haci ‘comentario in- 
apropia’ na dje, ‘hopi laat anochi, 


burachi durante un fiesta, pero mi a 
haci’e un biaha so’. 

Den corte, Brion a bolbe admiti, 
bisando cu a manda un disculpa, pero 
no a ricibi un contesta. “E violencia 
di Muller contra mi nunca a stop”, 
Brion a bisa. E ta prefera di drecha 
asunto den corte di husticia na luga di 
‘corte di medio social’. 

E1 a demanda Muller pa defamacion, 
y ta pidiendo 50.000 di libra ($64,000) 
pa daño y 10.000 libra ($13,000) na 
gasto legal. Su abogado, Maria Bur- 
guburu a bisa cu ta acusa di difama- 
cion pasobra Muller a acusa Brion di 
‘acoso sexual na trabou’ riba Twitter. 

Muller, kende a wordo nombra como 
persona di aña pa kibra silencio, a bisa 
cu e ta sorprendi pa strategia di Bri- 


on. “E movemento a inspira victima 
pa bin dilanti, y tambe a ilumina un 
problema social real, cu ainda ta un 
taboo. Esaki ta un manera pa pone mi 
cera mi boca. Mi lo lucha te final.”, 
el a bisa. 

Demandando Muller pa difamacion, 
Brion ta uni un lista creciente di 
homber rico den posicion poderoso, 
kende a tuma accion legal contra nan 
acusadonan. 

Actor Geoffrey Rush a gana su caso 
contra e corant Australiano, Daily 
Telegraph, cual a reporta cu el a acosa 
su co-strea Eryn Jean Norvill, algo 
cu Norvill mes a revela. Yael Stone, 
kende tambe a acusa Rush di acoso 
sexual, a bisa cu e leynan di difama- 
cion a dun’e miedo di bin dilanti. 
Rush ta nenga ambos acusacion. 


Mata di plastic ta ‘muri’ pa pone un diferencia 


POLONIA (AP) - Un palma grandi di 
plastic a bira un simbolo artistico di War- 
saw, ora cu el a ‘muri’ pa forma parti di 
un forma pa hala atencion tocante cam- 
bio climatico. 

Artista tras di esaki ta Joanna Rajkowksa, y e 
museo moderno di arte. Nan a instala banda 
di caminda na 2002. E siman aki, nan a reem- 
plasa e matanan berde pa shinishi, pa mustra e 
menasa cu civilisacion ta pone pa medio am- 
biente. 

“Mi tin miedo, pero tambe e sentimento desi- 
lusiona cu hende lo permiti nan mes pa haci 
cosnan asina, cu ta haci daño pa medio ambi- 
ente, djis pa politica of beneficio economico”, 
Rajkowska a bisa, kende a informa cu despues 


lo cambia e matanan atrobe. 

Esaki a marca su dia mundial di medio am- 
biente di Nacionnan Uni, riba diaranson 
ultimo. Residentenan a mustra sorprendi pa 
wak e cambio asina. “Mi a pensa, kico a pasa? 
Despues mi a bay busca riba rednan social 
y mi a wak nan a haci’e pa lucha contra aire 
contamina y pa medio ambiente”, Bogusia 
Niegocka a bisa. 

Segun ta bisa cu ta un bon señal, pero hende 
no ta bay dun’e importancia, tur loke hende ta 
haci core sin pensa riba dje. “Mi a mustra mi 
yiu e palma, y mi a splik’e cu tur cos lo mus- 
tra asina si hende no cuminsa cuida e planeta 
cu nos ta biba aden”, Ola Kania a bisa, kende 
tabata canando cu su yiu di 4 aña, Jas. 

Fundacion Bernadina ta anuncia cantantenan y agrupacionnan pa awe 


ORANJESTAD - Direc- 
tiva di Fundacion Berna- 
dina Growell ta anuncia 
nomber di cantantenan 
y agrupacionnan pa e di 

7 festival dedica na nos 
inolvidabel mama di cul- 
tura, Bernadina Growell- 
Kock. E festival lo tuma 
luga awe, dia 8 di juni den 
Centro di Bario Brazil. 

En total lo tin 28 cantante y 

8 agrupacion. Jelisse Boek- 
houdt y Hubert Geerman 
lo ser acompaña pa Grupo 
Stimami. Bertha Wolf, Sieg- 
fried Kelly, Mario Kelly sr y 
Mario Kelly jr lo ser acom- 
paña pa agrupacion Zonido 
di antaño. Jessica Gonzalvez 
lo ser acompaña pa Tradicion 


Musical. Betty Werleman y 
Lucia Thiel lo canta cu Sodo 
y Cuero. Chelito Dirksz, 
Roland Jansen, Hubert Ras, 
Antonieta Ras-Booi, Benito 
Casuela, Ivy Bryson, edyliane 
Nicolaas y Javina Besselink lo 
ser acompaña pa un Brindis. 
Tipico Dabaruida lo acom- 
paña Sasha Koolman, Judith 
Werleman, Glenda Zavala 
Maduro, Daphne Kelly-Mar- 
tijn, Priscilla Quandt y Rubia 
Maduro. Arlette Franken, 
Michelane Abreu, Daniel 
Willems y Roxy Effer lo canta 
cu Tipico Nos Folklore. Joel 
Growell lo ser acompaña pa 
tipico Palisia. 

Entrada lo ta solamente 10 
florin, y lo tin cuminda/ 
snacks crioyo. 




Bushiri 33 


Habri diadomingo di I2:00pm - 4:00pm 


Bureau Interne Diensten a celebra 30 aña 
di servicio di coleganan 


Tel. +(297) 587-4444 


ORANJESTAD - Reci- 
entemente, Bureau In- 
terne Diensten a celebra 
30 aña di servicio di tres 
colega, esta Helena Kelly, 
Marcelino Petrocchi, y 
Susan Hoek. 

Sra. Helena Kelly a cuminsa 
traha na BID dial7 di mei 
1989 den e rango di Schri- 
jver. Despues di e reorganisa- 
cion di BID, Helena a traha 
cu e diferente ministerionan. 
Desde 24 di juni 1991 e ta 
waarnemend chef di e minis- 
terio di Asuntonan General. 

Helena tabata reemplasa su 
coleganan di e otro ministeri- 
onan, entre otro Geheim Ar- 
chief, durante nan ausencia. 
Na 2009 Sra. Eveline Tromp, 
chef di DIV Algemeen y Ge- 
heim, a bay ter beschikking 
pa 8 aña y durante e periodo 
aki Helena a fungi como e 
waarnemend. Dia 1 di janu- 
ari 2017 nan a nombr’e como 
chef di e afdeling DIV den 
rango di Hoofdcommies. 

Tur colega conoc’e como un 
persona servicial y cu ta yuda 
tur hende y tambe si tin cu- 
alkier problema ta cerca dje 
nan ta bay pa un solucion. 
Helena ta considera como un 
di e pilarnan di BID. Unda 
cu mester di dje e ta traha sin 
ningun problema. 

Sr. Marcelino Petrocchi, 
mihor conoci como Vito, a 
cuminsa traha na BID dia 
1 di juni 1989 como Bode 
y tambe tabata yuda den e 
afdeling di Semi-Statisch. 
Ora a instala Nationaal His- 
torisch Archief na 1994, cu 


a bira un departamento riba 
su mes na 1995 cu e num- 
ber Archivo Nacional Aruba 
(ANA), Vito a bay traha cu 
nan. 

Dia 1 di September 2018 
Vito a haya un overplaatsing 
y a bin bek na cas cerca BID. 
Actualmente e ta trahando 
den e seccion di DIV den e 
rango di Adjunct-Commies 
lste Klasse. 

Sr.Vito ta un persona cu ta 
semper cla pa yuda y ta un 
persona cu no ta laga nada 
strobe pa sigui siña pa e bay 
dilanti y progresa den bida u 
su trabou. 

Dia 8 di mei 1989 Sra. Su- 
san Hoek a cuminsa traha na 
BID den e rango di Schrijver. 
Pa dia 1 di januari 1991, na 
comienso di e reorganisacion 
di BID, e tabata eherce dife- 
rente trabou y tambe tabata 
reemplasa chefnan di dife- 
rente ministerio apart di su 
trabou como chef di ministe- 
rio di Finansas. 

Desde dia 3 di augustus 1991, 
Susan ta encarga cu e trabou- 
nan di Geheim Archief na 
lugar di Lisette de Mey kende 
ta cu zwangerschapsverlof 
y vakantie pa algun tempo. 
Na su regreso lo translad’e 
pa ministerio di Finansas. Te 
cu awendia Susan ta trahan- 
do den e seccion di Geheim 
den e rango di Commies lste 
klasse. 

Susan mescos, cu Helena, ta 
un persona hopi servicial cu 
por traha den tur ministerio. 
Semper e ta para cla pa yuda y 


duna conseho na tur otro co- 
lega. Mescos cu Helena e ta 
considera como un di e pila- 
rnan di BID cu unda cu mes- 
ter di dje bo por conta cune. 
Helena, Marcelino y Susan, 
den nomber di minister- 
president Sra. mr. Evelyn C. 
Wever-Croes y e personal di 
Bureau Interne Diensten, 
masha pabien cu boso 30 aña 
di servicio den gobierno. 

di Ourique. E puntonan den 
e skina ta representa como e 
5 heridanan di Cristo, unda ta 
bisa durante bataya de Ourique 
Jesus Cristo crucifica aparece 
na D’Afonso Henriques, y ta 
bisa nos ta bay gana e bataya. 7 
Castilo ta simbolisa e localidad 
nan fortifica di Afonso Hen- 
riques. E berde ta simbolisa e 
speransa e cora ta simbolisa e 
curashi y e sanger di e Portu- 
guesnan durante bataya. Autor 
di e bandera di Portugal ta Co- 
lumnao Bordalo Pinheiro, Joao 
Chagas y Abel Botelho na aña 
1891. 


Celebracion dia Nacional di 
Portugal na Club Primavera 
Diasabra 8 di juni pa 7pm 
Programa pa e gran celebracion 
ta como lo siguiente; 


Diasabra dia 8 di juni pa 7pm 
lo cuminsa gastronomia Por- 
tugues, cuminda tipico Por- 
tugues, lo tin oportunidad pa 
come dushi platonan manera 
‘Bacalhau a Portuguesa’, ‘Cal- 
do Verde’, y famoso ‘Espetada 
com Bolo do Caco’. Tambe e 
parti di cos dushi lo t’ey pre- 
sente; Bolo de mel, Broas, Pan 
dulce y hopi mas. 

Pa 8pm anochi lo cuminsa e 
Show Cultural Portugues cu 
Poesia Baile Folklorico y Canto 
Portugues. Pa entretene e pu- 
blico nos lo tin un banda musi- 
cal Portugues sorpresa. 


Dialuna 10 juni nos lo tin e cel- 
ebracion oficial. Esaki lo tuma 
luga pa 4:30pm na Wilhelmina 
Park. Lo bay tin baile tipico di 
grupo folclorico Primavera y 
banda musical en bibo. 


Directiva FSCP ta haci un invi- 
tacion general na henter pueb- 
lo di Aruba y Portuguesnan 
residencia aki na Aruba pa bin 
y celebra Dia di Portugal na 
Aruba dianan 8 y 10 di juni 
proximo. 


Nos kier a gradici tur esunnan 
cu di un of otro forma a yuda 
Club Primavera. Nos ta Masha 
agradecido pa boso contribu- 
cion di curason ‘Muito Ob- 
rigado’. 


Celebracionnan di Dia Nacional di Portugal na Aruba durante e fin di siman aki 


ORANJESTAD - E gran 
celebracion aki, cu ya ta 
un custumber di tur aña na 
Aruba, esta Dia Nacional di 
Portugal, Dia di Luis Vas de 
Camoes y dia di comunidad 
Portugues rond mundo, lo 
wordo celebra riba dos fe- 
cha e aña aki. 


E celebracion aki a cuminsa 
na aña 1965, unda sr. Aventura 
Quimarais a tuma e iniciativa 
pa e tempo ey celebra dia di 
Portugal conhuntamente cu un 
grupo di Portuguesnan na Aru- 
ba. Aventura a nace na Portugal 
riba dia 9 di maart 1927, y cu 
su 36 aña e la emigra pa Aruba. 
Aventura su ofishi tabata weld- 
erdo, pero e no tabata un weld- 
erdo comun y coriente, e tabata 
un artista. E tabata miho conoci 
como e homber cu tabata biba 
dilanti di Elmar N.V riba Wil- 
helminastraat. E celebracion ta 
inicia cu un marcha saliendo 
for di su cas riba Wilhelminas- 
traat pa Wilhelmina Park. 


E grupo di Portguesnan aki, 
den un forma hopi emocio- 
nal, a bini hunto p’asina gradici 
Aruba pa e bon aceptacion di e 
Portuguesnan na Aruba. 


Aventura Quimarais a fayece 
riba dia 17 di november 1993, 
pero te ainda riba e dia aki co- 
munidad Portugues ta record’e. 
Portuguesnan ta conoci di ta 
hende cu ta traha duro y lucha 
te na final. Nan a contribui na 
economia di Aruba den añanan 
65, 70 y 80. Tambe nan tabata 
haci trabounan duro y pisa. 


Portugues tabata busca un fu- 
turo pa nan famia y no ta im- 
porta e trabou. Pa nan tabata 
mas importante e dignidad pa 
tin un trabou y cu un dia nan 
lo logra. 

Pa algun di nan, esaki tabata 
un cos no mucho bon pa haci, 
pero a sali fo’i nan pais pa traha 
y gana algo pa bay cas bek cune, 
y no pa keda semper. Esaki ta- 
bata e deseo di mayoria di nan. 
Pero na caminda cosnan a cam- 
bia. 


Asina a sosode cu Portuguesnan 


poco poco tambe a cuminsa in- 
tegra den e sociedad di Aruba 
na unda nan a eherce diferente 
funcion den comunidad, educa 
nan famia y ainda nan ta aki y 
dera na e dushi isla aki Aruba. 
Nan exito ta sin duda su capa- 
cidad di adapta den diferente 
ambiente mientras cu na me- 
sun tempo mantene bibo y 
practica e balornan di su ori- 
gen. 

Y p’esey nos ta aki pa gradici 
Aruba pa acepta nos como parti 
di nan. Nos ta sinti nos mes 
hopi orguyoso di forma parti di 
e isla aki y ainda nos ta parti di 
e desaroyo di Aruba. 


E dia aki lo ta dedica na un 
Portugues y asina gradici nan 
pa nan dedicacion y nan gran 
esfuerso. Como cu nan a con- 
tribui semper na bienestar di 
Club Portugues y den e trayec- 
to di celebracion di Dia Nacio- 
nal di Portugal, p’esaki ta gradi- 
ci nan y duna e personanan aki 
nan honor mereci. 


Luis Vas De Camoes 

Luis Vas de Camoes tabatin 
un bida turbulento, su aparen- 
cia inkieto no a permiti e sigui 
traha na e corte di Dr. Juan ter- 
cero, pero a ser manda guera na 
Morroco, eynan el a perde su 
wowo drechi. Despues el a bay 
Portugal bek, pero na 1553 el a 
sali di aventura pa Oriente, du- 
rante su biahenan tabata com- 
pone su poemanan. Despues di 
16 aña el a regresa Portugal. E1 
a yega pober y cansa, pero cerca 
di termina su obra pa e ofrece 
na su patria un obra cu un 
prijs impagabel ‘Os Lusiadas’. 
Añanan despues cu Portugal 
a cay den e dominio Spaño, e 
partiotismo di e poeta a sufri un 
golpi doloroso. E1 a fayece riba 
dia 10 di juni 1580, e poco dia 
prome cu el a muri el a skribi: 
“Enfm bida lo caba, tur lo mira 
cu ami tabata amigo di mi patria 
y cu lo mi prefera no solamente 
di muri na mi patria pero cu mi 
patria.” 


Bandera portugues 

5 skina ta simbolisa e 5 rey 
Mouros cu D’Afonso Hen- 
riques a gana durante bataya 

Francia ta habri Mundial femenino cu victoria 4-0 riba Sur Korea 



PARIS (AP) —Francia a cuminsa e Mundial Femenino manera 
el a caba e torneo masculino aña pasa: cu un gran victoria. 

Wendie Renard, e hungado di mas halto den e torneo na 1.88m, a 
anota un par di tiro di cabes for di eskina, y Les Bleus a domina Sur 
Korea 4-0 diabierna anochi den e gala di apertura di Mundial. 
Eugenie Le Sommer y Amandine Henry tambe a anota riba un anochi 
friu y cu biento na Parc des Princes, e sede di Paris Saint-Germain. S trea 
di pop Frances, J ain, a entretene e45,261 fanaticonan prome cu e partido. 

Francia, e anfitrion di e campeonato aki, ta purbando di converti den 
e prome pais pa tene e titulo di Mundial femenino y masculino na 
mesun momento. 



Chinesnan ta bay lama den carera di boto anual 


Kong, e concursantenan a 
participa den e carera na Ab- 
erdeen Harbor. Compaña pa 
drum, e botonan a competi 
contra otro pa yega e linea fi- 
nal, unda e campeon ta ricibi 
un bandera di victoria. 
Despues, e teamnan a uza 
nan remo pa basha awa riba 
otro, un manera pa com- 


parti bon suerte. Na Tai- 
wan, decenas di team a tuma 
parti den e carera na Taipei. 
E Festival di Boto di Dragon 
ta conmemora e morto di 
Qu Yuan, un poeta y politico 
Chines, kende a hoga su mes 
mas di 2mil aña pasa como 
protesta pa corupcion guber- 
namental. Segun leyenda, lo- 


calnan purbando preveni pa 
pisca come restonan di Qu, 
a basha awa y bati drum pa 
spanta nan. Tambe nan a tira 
cuminda den e awa pa e pisca. 
E dianan aki, e carera a 
bira un evento pa com- 
pania, asociacion, of gru- 
ponan di amigo bin hunto 
y crea espiritu di team. 



HONG KONG (AP) — 
Hende na China y na 
varios otro parti di Asia a 
competi ayera den e care- 
ra di boto di dragon anual, 
un tradicion cu rais bay- 
endo bek mas di 2mil aña. 


E boto di dragon ta con- 
strui den e forma di canoa 
di guera, y decora y pinta 
cu cabes y rabo di dragon. E 
barconan mas grandi ta 12 
meter di largo, y por hiba 46 
remado (paddlers). Na Hong 



Acusado di Neymar ta testigua na polis den caso di violacion 


RIO DE JANEIRO (AP) 
— Un modelo di 26 aña di 
edad, kende a acusa strea 
di futbol Neymar di viola- 
cion, ta testiguando cerca 
polis tocante e supuesto 
incidente. 

Najila Trindade a yega na un 
stacion di polis na Sao Paulo 
ayera, compaña pa un di su 


abogadonan. AP no ta duna 
nomber di supuesto victi- 
manan di abuso sexual, a me- 
nos cu nan mes revela nan 
identidad publicamente, cual 
Trindade a haci den dos ent- 
revista riba television e siman 
aki. 

Siman pasa, el a bisa polis cu 
Neymar a viol’e den un hotel 
na Paris dia 15 di mey. E hun- 


gado ta nenga e acusacion. 
Neymar ainda no a testigua 
den e caso. Pero el a papia cu 
polis di Rio de Janeiro den 
un investigaciona relaciona 
tocante crimen cibernetico 
diahuebs, despues di publica 
un video cu imagen y men- 
sahenan di e acusado riba su 
cuenta di Instagram sin su 
autorisacion. 

Real Madrid ta contrata Eden Hazard for di Chelsea 


MADRID (AP) — Real Madrid a contrata 
Eden Hazard for di Chelsea den su di dos adi- 
cion mayor den offseason. 

E delantero di 28 aña di edad a uni Madrid riba un 
contract di cinco aña ayera. E suma di transferencia 
a wordo reporta na 100 miyon euro ($113 miyon). 
Madrid ta den reconstruccion despues di un di e 
pio temporadanan den historia di e club, y a firma 
Luka Jovic for di Eintracht Franfurt e siman aki. 

E club Spaño a yama Hazard ‘un di e miho hunga- 
donan di mundo’, conoci pa su ‘atake, asistencia y 
golnan’. 

“Hazard tin tecnica mundial, vision, ritmo y fmal”, 
Real Madrid a bisa. “E cualidadnan aki a mir’e so- 
bresali den su shete aña na Inglatera.” 

Hazard ya caba a indica su ultimo wega cu Chelsea 
tabata e fmal di Europa League siman pasa, unda 
nan a vence Arsenal. Cu dos gol den su di 352 pre- 
sentacion cu e club, el a caba cu un total di 110. 
“Maske cu tristesa nos ta bisa ayo na Eden y nos ta 
laga hopi cla p’e cu e club tabata kier pa e keda”, di- 
rector di Chelsea, Marina Granovskaia a bisa, “nos 
ta respeta su decision pa tuma un reto nobo den 
otro pais y sigui e soño di su infancia di hunga pa 



Real Madrid.” 

Desde cu el a uni Chelsea na 2012, Hazard a gana 


e Premier League y Europa League dos biaha, e FA 
Cup y e League Cup. E internacional di Belgica a 
purba sali di Chelsea un aña pasa. 

“E memorianan no lo disparce”, Granovskaia a bisa. 
“E1 a duna tur kendenan a mira Chelsea hunga, un 
gran entretenimento y hopi contribucion pa gana 
partido, y pa esey nos ta gradici Eden grandemente. 
E tabata un profesional modelo durante su tempo 
cu e club, un individuo maraviyoso pa tene rond, y 
un alegria pa traha cune.” 

Hazard tabata un hungado sobresaliente cu Belgica 
na Mundial na Rusia aña pasa, yudando su team 
gana un tercer luga historico. E1 a anota tres gol den 
seis wega, y a gana e premio ‘man of the match’ 
tres biaha. E1 a wordo nombra e di dos miho hun- 
gado di e torneo, tras di Luka Modric di Croacia, su 
compañero di ekipo na Real Madrid. 

Madrid a caba na di tres luga den Liga Spaño, y a 
wordo elimina trempan den Champions League y 
Copa del Rey. E1 a pasa den dos cambio di coach 
e temporada aki, su prome sin Cristiano Ronaldo. 
Zinedine Zidane a bolbe algun luna atras, pa purba 
rescata e team despues cu nan a gana tres titulo di 
Champions League consecutivo. 


Gruponan ta pidi investigacion di siguridad laboral na Olimpiada di Tokyo 


TOKYO (AP) — Un ex- 
Olimpico y presidente 
di un grupo defensor di 
derechonan humano ta 
pidiendo e Comite Olim- 
pico Internacional (IOC) 
y e organisadonan di 
Olimpiada di Tokyo pa in- 
vestiga siguridad di e tra- 
hadonan na sitionan cu ta 
construyendo pa e wega- 
nan di proximo aña. 

Mary Harvey ta CEO di e 
Centro pa Deporte y Dere- 
chonan Humano basa na Ge- 
neva, e tipo di organisacion 
cu a presiona Qatar pa refor- 
ma practicanan laboral - par- 
ticularmente respecto labor 
di migrante - pa su Mundial 
di 2022. 

Tokyo a cay bou scrutinio 
similar desde cu un reporte 

- 4 E banda scur di e Olim- 
piada di berano Tokyo 2020’ 

- a keda publica luna pasa pa 
e Building and Wood Work- 


ers International Union, 
cual tambe a investiga condi- 
cionnan na Qatar. 

Segun e reporte tin patron- 
chi di exceso di trabou, algun 
trahado si contract, y locual ta 
caracterisa como un ‘cultura 
di miedo’ cu a descurasha 
trahadonan di reporta nan 
condicion laboral. Hopi di e 
atencion tabata enfoca riba 
trahadonan stranhero. 
Harvey, un portero den e 
team Ólimpico femenino di 
Merca 1996, a bisa cu e kier 
a yuda IOC, c mirando nos 
trabou y aprendisahe clave 
for di riesgonan relaciona cu 
construccion na Qatar’. 

E reporte ta menciona tra- 
bou riba e stadion nacional 
na balor di $1.25 biyon, cual 
ta maneha pa e Conseho De- 
portivo di Hapon - un cuerpo 
gubernamental nacional - y 
trabou na e Olympic Village, 
cual gobierno metropolitano 
di Tokyo ta construyendo. 


Eventualmente lo bende e 
unidadnan aki como aparta- 
mentonan di luho. 
Organizadonan local, gobi- 
erno di e ciudad, y e conseho 
deportivo di Hapon a bisa cu 
nan a pidi BWI ‘pa duna in- 
formacion mas detaya’. 
Ambet Yuson, secretario gen- 
eral di BWI, a cita un entrev- 
ista na Tokyo cu un trahado 
di Vietnam, kende no tabata 
papia ni lesa Hapones. No 
tabatin otro idioma disponi- 
bel. Yuson ta cuestiona con 
por splica e trahadonan aki 
tocante practicanan di siguri- 
dad y salud. 

Den un declaracion, IOC a 
bisa: “Nos ta tuma e asun- 
tonan aki hopi na serio y ta 
comprometi pa traha cu e 
stakeholdernan relevante pa 
adresa e asuntonan y haya so- 
lucionnan apropia.” 

IOC a bisa cu e ta traha cer- 
cano cu e Organisacion In- 
ternacional di Labor (ILO), 


un agencia di Nacionnan Uni 
cu ta pone standard laboral. 
IOC a bisa cu ILO lo discuti 
e problema cu c e autoridad- 
nan Hapones relevante’. 
Oficina di ILO na Tokyo a 
bisa cu secretario general, 
Guy Ryder, por reuni cu ofi- 
cialnan di gobierno Hapones 
na un conferencia di ILO 
dianan 10-21 di juni na Ge- 
neva. Ryder lo ta na Hapon 
fm di luna pa e reunion G20. 
Cu un poblacion birando 
bieu y cada bes mas chikito, 
Hapon tin escasez di labor 
den hopi industria. Gobierno 
a duna mas visa pa trahadonan 
di construccion relaciona cu 
Olimpiada, y na april a per- 
miti mas trahadonan stran- 
hero biba den e pais. 

E reporte di BWI a bisa cu 
casi mita di e trahadonan en- 
trevista no tabatin contract 
formal, y nan a haya ‘un pa- 
tronchi di exceso di trabou 
peligroso’ den ambos sitio. 


E1 a bisa cu trahadonan na 
Olympic Village a reporta 
traha mas di 28 dia consecuti- 
vo, y 26 na e stadion nacional. 
55,000 trahadonan stranhero 
ta traha den sector di con- 
struccion. Mayoria di salario 
ta mita te un tercio di locual 
trahadonan Hapones ta haya. 
E reporte tambe a bisa cu al- 
gun problema a wordo em- 
peora pa fechanan limite, cu 
e Olimpiada cuminsando 
dia 24 di juli 2020. Hapon 
ta gastando sikiera $20 biyon 
preparando pa Olimpiada, 
como 70 porciento placa di 
pueblo. 

E reporte a nota cu dos traha- 
do a fayece den proyectonan 
pa Olimpiada di Tokyo. 
Morto pa exceso di trabou, 
conoci como 'karoshi’, ta un 
problema na Hapon, cu em- 
pleadonan hopi biaha forsa 
pa traha oranan largo, a pesar 
di medidanan di gobierno pa 
purba preveni. 

Weganan di fogeo di Little League softball Aruba na Boston 


ORANJESTAD - Dianan 29, 30, y 31 
di mei ultimo, seleccion di LLSA a 
biaha pa Boston pa hunga weganan 
di fogeo contra 4 scol secundario di 
Merca. Despues di a recauda fondo 
pa e biahe aki, ‘e muchanan a logra 
esaki y nos a bay Boston’. 

Segun un comunicado di prensa, ‘nos 
prome wega tabata contra South Newton 
Highschool. Nos a logra di gana e wega 
aki 15 pa 1. Pitcher riba monticulo tabata 
Yee Mei Cheong. Den ultimo inning, 
Shakira Croes a relev’e. Nos muchanan 
a bati 12 hit inclusivo un homerun di 
Myah Thompson. E siguiente dia nos a 
hunga e ekipo Storm di Central High. 
Aki nos a hunga den friu, pero asina mes 
nos muchanan a gana 9 pa 8. Tras di bon 
pitcheo di Rachella, Ashia, Shakira y Yee 
Mei a logra gana e wega na final’. 
“Diasabra nos a hunga un doubleheader 
cuminsando 8.30 di mainta. Nos a hunga 
e ekipo Redman Highschool na Tuws- 
bury. Aki atrobe bon wega, pero nos a 
gana cu score di 9 pa 8 atrobe. Tras bon 
bateo di nos ekipo. Pitcher Anchell Statie 
a domina, despues a uza Shakira, y Yee 
Mei a caba e wega. Nos ultimo wega ta- 
bata contra di e seleccion di Voodoo di 
Central Boston. Voodoo a gana nos 6 pa 
1 tras tremendo pitcheo. Aki nan picheo 
tabata superior na esun di nos. Asina mes, 
nos pitchernan a logra domina y yuda pa 
un 4 eror nan a gana nos. 

“Asina Little League Softball su meta a 
wordo logra, y nos a haya bon wehanan 
di fogeo pa prepara nos pa e weganan La- 
tino Americano na Puerto Rico fin di e 
luna aki. Nos gradicimento na tur cu a 
yuda nos durante nos fundraising y cu a 
apoya nos durante e temporada aki. Awor 
e torneo di LatinoAmerica ta nos meta 
y nos ta caba di prepara nos seleccion 
pa enfrenta e ekiponan di Puerto Rico, 
Mexico, Corsou y Ecuador”, e comuni- 
cado ta fmalisa. 



Campeonato HEINEKEN fast pitch diAruba Softball Bond a continua 


White Joker ta gana The Prodigies 11-9 


ORANJESTAD - Campe- 
onato Heineken Fast Pitch 
di Aruba Softball Bond 
dedica na baluartenan 
Jacobo Jansen y Gilbert 
‘Nando’ Maduro a conti- 
nua riba veld na Dragon 
Hitters. White Joker ta 
derota The Prodigies 11-9. 


Boxscore fmal White Jok- 
er 11 careda, 6 hit, 4 eror 
y ta laga 7 coredo na base. 
The Prodigies 9 careda, 7 hit, 
1 eror lagando 4 coredo den 
circulacion. 

Miho batiadonan pa White 
Joker ta Sandrick Wester 2-1, 
Rajiv Cornelio 1-1 cu 3 care- 


da anota y 1 rbi incluyendo 
un cuadrangular, Kurdan Jo- 
sephia, Randall Wever, Rha- 
jin Donata y Darwin Rozel 
tur a bay di 3-1. 

Pa The Prodigies a destaca na 
bate Marvin de Cuba, Greg- 
ory Franken y Michael Giel 
di 3-1, Juan Carlos Geerman 
2-1 cu 3 careda anota y 2 rbi, 




Joshua Lucas 3-2 cu 4 rbi. 

Henk Arnold ta bay 5 in- 
ning pa pone e victoria riba 
su nomber, tirando 8 pitch, 
permitiendo 9 careda di cual 
4 ta limpi, permitiendo 7 hit 


ponchando 5 batiado. 
Hilward Croes ta bay cas cu 
e derota. 

Weganan ta continua diabier- 
na riba veld na Pos Chiquito. 

Parlamentario Sue-Ann Ras (MEP): 

Implementacion ley di meldcode contando cu experticio 

di UNICEF y Augeo Foundation 



ORANJESTAD - Recientemente Augeo 
Foundation (Hulanda) y UNICEF tabata na 
Aruba pa sinta cu e stakeholdernan principal, 
pa loke ta trata implementacion di meldcode 
y parlamentario Sue-Ann Ras, cu tambe a en- 
trega algun cambio riba e ley articulo 243 di e 
Codigo Civil, relaciona cu meldcode y meld- 
punt. 

“Manera ta conoci caba, UNICEF ta brindando 
apoyo tecnico pa diferente aspecto di e Crisis Plan 
Social, specialmente riba e aspecto di abuso di 
menor. Esaki ta un tremendo iniciativa y logro di 
minister Glenbert Croes, den cuadro di Sociaal 
Crisis Plan, mirando cu un di e metanan fmal di e 
plan aki ta, pa nos salvaguardia y sigura proteccion 
di nos muchanan awor y den futuro”, Parlamen- 
tario Sue-Ann Ras a cuminsa na bisa. 

Rol di Bureau Sostenemi 

Segun Ras dia 1 di juni 2019 Bureau Sostenemi a 
keda apunta como e punto central di registracion 
(meldpunt), unda cu nan lo tin e tarea y autoridad 
legal pa fungi como punto central pa conseho, sos- 
ten, registracion di tur caso y preocupacion cu ta 
relaciona cu abuso y negligencia di mucha. E tar- 
eanan di Bureau Sostenemi como e punto central 
di registracion, stipula den articulo 243 di Codigo 
Civil ta: 

1. Duna conseho na profesional y ciudadano, cu tin 
preocupacion tocante un menor, specialmente riba 
kico ta e pasonan cu nan por tuma. 

2. Investiga e casonan pa clarifica si tin un forma di 
abuso ta tumando luga. 


3. Defmi e pasonan cu lo mester tuma luga. 

4. Informa e instancianan concerni. 

5. Fungi como punto di registracion di tur caso/ 
preocupacion di abuso y/of negligencia di 

Menor na Aruba, unda tur instancia mester reg- 
istra. 

6. Informa e persona/instancia cu a meld e preocu- 
pacion y kico ta e pasonan cu lo tuma. 

Cu Bureau Sostenemi tin un lista di espera pa 
atende, no ta un secreto. Pero na mes momento ta 
bon pa aclaria cu Bureau Sostenemi tabata funciona 
solamente cu 3 trahado social. Ta desde 15 di sep- 
tember 2018 cu Bureau Sostenemi a haya 3 trahado 
mas, cu a pasa den un hnwerkingfase’ di dos luna y 
for di december/januari 2019 ta trahando completo 
pa atende e casonan di lista di espera como tambe 
e casonan nobo cu ta drentando. “Ta bon pa aclaria 
tambe, cu e casonan cu ta meld desde 2015 ta subi- 
endo y aña 2018 t’esun di mas halto. Ta comproba 
tambe na Hulanda, cu na momento cu bin cu con- 
scientisacion, meldcode y meldpunt, e meldingnan 
lo sigui subi y hasta por duplica y mester tin e pro- 
fesionalnan bon entrena pa ehecuta e casonan mas 
lihe y eficiente posibel”, Ras a sigui elabora. 
Meldcode 

Meldcode ta un plan di pasonan con pa actua, ora 
un instancia haya señal di abuso of negligencia di 
menor. Pero den un meldcode ta stipula tambe e.o. 
kico ta e autorisacionnan di e profesionalnan, kico 
ta e pasonan concreto cu mester tuma, pa e profe- 
sionalnan por haci un consideracion cuidadoso si e 
ta meld na Bureau Sostenemi of no. SegunRas: “In- 
cluso na Hulanda a sali di un investigacion cu e 


profesionalnan cu tabata uza un meldcode, tabata 
meld 3 biaha mas hopi, compara cu e profesional- 
nan cu no tabata uza un meldcode.” Articulo243d 
ta duna e Conseho di Minister e autoridad, pa ob- 
liga e instancianan pa traha y implementa un meld- 
code y Minister di Asunto Social ta esun encarga 
pa stipula e condicionnan, kico exactamente mester 
cumpli cune den un meldcode. Pues e meldcode 
manera na Hulanda, ta enfatisa hopi riba e pasonan 
cu e instancianan mes por tuma, prome cu tuma 
e decision pa referi e caso na e meldpunt. ‘Bureau 
Sostenemi hunto cu otro stakeholders mester crea 
awor diferente protocolnan y acuerdonan pa colab- 
ora, unda lo stipula kico ta e pasonan cu e instancia 
mes lo tuma y na ki momento lo acerca of meld na 
Bureau Sostenemi’, Ras a amplia. 

Finalmente e implementacion di e meldcode como 
tambe e cambionan di e ley cu Ras a entrega, ta un 
paso grandi pa loke ta trata accion contra abuso di 
menor. Como parlamentario nos ta encarga tambe 
pa bin cu ley of haci cambio den ley y esaki sigur ta 
un ley cu merece di haya tur vigilancia necesario, 
p’e ta bon implementa y p’e no bira un ley mas, cu 
ta keda djis riba papel. ‘Mi kier enfatisa tambe cu 
den articulo 243c e profesionalnan cu tin un deber 
pa mantene detayenan di nan practica profesional 
secreto ta haya un base legal pa contesta pregun- 
tanan di Bureau Sostenemi y mester duna infor- 
macion relaciona cu e meldingnan cu a entrega y si 
e mucha ta den peliger. E meldcode aki no lo stop 
abuso di mucha, pero si e ta duna nos e herment- 
nan clave, pa combati y preveni mas abuso tuma 
luga,’ Ras a fmalisa bisando. 

Parlamentario Daphne Lejuez (MEP): 

‘Mi lo sugeri pa parlamento reconsidera decision pa kita BBO di recibo’ 


ORANJESTAD - A tuma nota 
di un articulo den medio di co- 
municacion, den cual segun e 
articulo, departamento di im- 
puesto lo cuminsa multa com- 
erciante entrante 1 di juli si no 
cumpli cu kitamento di BBO y 
BAZV for di recibo y hink’e den 
e prijs di producto of servicio. 

Parlamentario di fraccion MEP, 
Daphne Lejuez ta lamenta tur e con- 
fusion cu ta causando riba e tema, 
mas tur e discusion entre sector co- 
mercial y gobierno, siendo cu se- 
gun su persona durante e reunion 
publico den cual e ley aki a keda 
pasa tawata tin palabracion haci pa 
prome minister encuanto con y ki 
tempo e ley aki lo wordo enforsa. 

Particularmente a keda palabra du- 
rante e reunion publico cu e cambio 
di ley pa inclui BBO den prijs, y kif e 
for di recibo lo wordo acopla na e se- 
gundo reforma fiscal pa 2019, unda 
cu lo revisa e sistema di BBO pa posi- 
blemente un otro impuesto indirecto. 

‘Mirando cu te ainda no a anuncia 
dicho reforma fiscal, ni un revision 
di e sistema di BBO pa un otro be- 
lasting indirecto, no ta compronde 
e declaracion haci unda cu entrante 
1 di juli 2019 lo kier bay multa co- 


merciante cu no a haci cambio, mi- 
rando cu nan ta den espera di in- 
formacion tocante e reforma fiscal 
y posibel revision di BBO pa asina 
no mester haci 2 cambio den 1 
aña’, parlamentario Lejuez ta splica. 

Mirando cu prome y hasta despues di 
e tratamento di e ley aki na decem- 
ber parlamento mes a sinta na varios 
ocasion cu e diferente gremionan 
comercial cu a expresa con e cam- 
bio proponi lo afecta nan negoshi y 
posicion di concurencia negativa- 
mente, y tambe cu e cambio di ley 
aki lo no tin un impacto fmanciero 
riba belasting of entrada di gobierno 
(no ta produci entrada adicional), y 
e lo no ta supone di cambia e prijs 
pa e consumidor. Mirando cu e me- 
sun tarifa di BBO lo ta inclui den e 
prijs, ta importante pa considera si e 
cambio ta trece mas bentaha cu des- 
bentaha y tambe ken lo por sali per- 
hudica y kico e posibel efectonan 
por ta, segun parlamentario Lejuez. 

Parlamentario Lejuez ta conclui: “Es- 
aki ta motibo tambe pa cual mi lo of- 
rece na parlamento pa reconsidera e 
decision tuma, mirando tur e confu- 
sion y efectonan negativo cu e intro- 
duccion lo por trece cune, cu te hasta 
lo por yega na aumento di prijs pa e 
consumidor.” 



Parlamentario RichardArends (AVP): 

Fraccion di AVP a mustra Standard & Poor’s riba nan preocupacionnan 



ORANJESTAD - Fraccion 
di AVP a reuni diaranson 
mainta na Directie Finan- 
cién cu representantenan 
di Standard & Poors - e 
agencia internacional di 
evaluacion di credito y 
solvencia — kendenan ta 
haciendo nan evaluacion 
riba e desaroyo economi- 
co y financiero di Aruba. 
Durante un declaracion 
breve, miembro di frac- 
cion di AVP, Richard Ar- 
ends a duna un informa- 
cion con e reunion aki a 
bay. 

“Manera ta semper e caso, 
agencianan di evaluacion 
manera Standard & Poor’s y 
FitchRatings, ta invita e parti- 
do mas grandi den oposicion 
pa intercambia di opinion y 
idea riba desaroyo di nos isla. 
E aña aki no tabata un excep- 
cion y un delegacion di frac- 
cion AVP a wordo invita pa 
un encuentro cu Standard & 
Poor’s cu ta den un ronda di 
evaluacion pa midi e habili- 
dad di pais Aruba pa cumpli 
cu su debenan.” 

Nos a toca temanan manera 


e metanan cu gobierno tin pa 
su mes pa loke ta trata presu- 
puesto 2019 pero tambe per- 
spectivanan economico. Di 
un manera hopi consecuente, 
nos a ilustra nos preocupa- 
cion pa e aumento di im- 
puesto desproporcional y e 
aumento di gasto manera cu 
CAFT caba a indica. 

For di 2017 e impuestonan 
adicional ta suma na 270 mi- 
yon; e gastonan pa aña 2018 
y 2019 a aumenta cu 130 
miyon di florin. Nos a tuma 
nota caba cu tin algun entrada 
cu lo no materialisa nan mes 
pa aña 2019 y cu esaki lo por 
resulta den un deficit adicio- 
nal y gobierno no tin un per- 
spectiva ni un plan con nan a 
bay deal cu esaki, ni tampoco 
con lo realisa e perspectiva- 
nan economico. 

Un plan economico hopi 
bunita a wordo entrega cu 
man drechi, mientras cu e 
man robes ta hibando un 
maneho contrario cu tin 
como consecuencia cu e 
metanan economico lo no 
wordo realisa, aunke con 
conservativo esaki ta di 1%, 


Parlamentario Arends a ilus- 
tra figurativamente. 

Si bo wak e resultado di 
diferente encuestanan di cu 
Banco Central a hiba riba e 
perspectivanan den e tem- 
porada nos dilanti di con- 
sumidornan, como tambe 
empresanan, no por conclui 
otro cu lo tin un contrac- 
cion economico den proximo 
añanan cu lo resulta den un 
recesion. Pa motibo cu a saca 
270 miyon di nos economia, 
dificilmente lo por yega e 
metanan economico cu tin y 
consecuentemente tampoco 
e metanan fmanciero. 

‘Esaki ta un revision cu ta 
tuma luga anualmente y 
oposicion a wordo invita 
mescos cu tur otro gremi- 
onan pa duna nan punto di 
bista riba e situacion fman- 
ciero-economico di Aruba y 
den e reunion aki no tabata 
diferente y fraccion di AVP 
a trece su inkietudnan di- 
lanti pa e incertidumbre cu e 
maneho fmanciero-econom- 
ico di Gobierno ta treciendo 
cune,’ Parlamentario Richard 
Arends a declara. 

Minister Dangui Oduber a priminti y a cumpli cu 
instalacion di airco na Ambiente Nobo! 


ORANJESTAD - Minis- 
ter di turismo despues di 
un donacion na Stichting 
Ambiente Nobo di 2 tele- 
vision, a dicidi di tambe 
haci un donacion di airco 
despues di un poco prob- 
lema cu e instalacion di 
coriente. 

Aña pasa na luna di septem- 
ber Minister di Salubridad 
Publico Dangui Oduber a 
haci un bishita na Stichting 
Ambiente Nobo na Santa 
Cruz. Durante e bishita aki e 
mandatario a conoce e stich- 
ting mas di cerca y a scucha 
e preocupacionnan di e bo- 
luntarionan. E tempo ey e 
boluntarionan a vocifera cu 
e necesidad mas primordial 
tabata di airco como ta haci 
hopi calor y television pa por 
acomoda nan clientenan di 
tur dia. 

Stichting Ambiente Nobo a 
wordo lanta pa Zuster Phi- 
lothea cu a bay Hulanda bek 
na aña 2010. E meta di e fun- 


dacion ta pa yuda hendenan 
cu tin un limitacion mental 
pa no keda cas, duna nan ac- 
tividad pa haci pa asina man- 
tene nan activo. Actividad ta 
zorg pa un mente sano, y ta 
preveni pa e salud mental bay 
atras. E clientenan ta varia 
entre edadnan di 18 pa 74 
aña y actualmente ta conta cu 
mas di 35 cliente. 

Na luna di november 2018 
minister Oduber a cumpli cu 
e prome necesidad cu tabata 
un donacion di 2 television na 
e fundacion. E di dos necesi- 
dad cu ta e airconan tabata un 
poco mas complica debi cu 
e infrastructura di e coriente 
no tabata capacita cual a haci 
cu e proceso a tarda un poco 
mas. Luna pasa e trabounan a 
cuminsa pa mehora e infra- 
structura di coriente pa asina 
haci posibel e instalacion di 
diferente airconan. Un to- 
tal di 11 airconan a keda in- 
stala na Stichting Ambiente 
Nobo, treciendo un alivio pa 
e clientenan. 

Parlamentario Jennifer Arends-Reyes (AVP): 

Mester reforsa traimerdia pa hobennan no bay den mal caminda 



ORANJESTAD - Segun 
Arends-Reyes (AVP) te 
ainda esunnan cu ta traha 
na traimerdia keto bay 
ta den un incertidumbre 
mirando cu tin un carta 
fecha di november 2018 
cu cambionan grandi pa 
esunnan di traimerdia cu 
te awe ta vigente. Ningun 


momento e carta a wordo 
reemplasa pa un otro. 

Esey kier men cu minister 
di enseñansa Rudy Lampe 
(RED) lo corta den oranan di 
esunnan cu ta traha na traim- 
erdia y cuminsando fin di juni 
2019 e cambionan ta bin na 
vigor. Ningun momento ta 


‘fake news’ of oposicion cu ta 
crea incertidumbre ta e per- 
sonal ta keda den un bashi sin 
nada preto riba blanco, pues 
ta tur nan derecho di vocifera 
nan preocupacionnan. 

Ta sumamente lamentabel cu 
di tur manera a purba di haya 
atencion di minister di un 


Post Aruba no ta tumando post pa 
Cuba y Venezuela 


ORANJESTAD - Den 
cuadro di e restriccion 
cu presidente di Merca a 
tuma encuanto biahe di 
Merca pa Cuba, Post Aru- 
ba N.V a hay’e ta tuma e 
decision di mester stop di 
acepta tur post cu desti- 
nacion pa Cuba. 

Pa via cu tur post di Aruba 
pa Cuba ta bay cu Ameri- 
can Airlines via Merca, Post 
Aruba N.V no por garantisa 
entrega di e post na e destina- 
cion final, esta Cuba. 

Tampoco tin post pa Ven- 
ezuela 

Alabes Post Aruba N.V kier 
recorda su clientela cu en 
conexion cu e situacion actu- 
al na Venezuela, no ta posibel 
pa manda post pa Venezuela. 



manifestacion dilanti Bestu- 
urskantoor pa carta cu pre- 
guntanan dirigi na minister, 
cu por cierto te cu awe no a 
ser contesta. Un falta di res- 
pet grandi na e trahadonan. E 
meta di e preguntanan tawata 
pa purba evita cambionan cu 
ta den desbentaha pa nos ho- 
bennan y e supervision con- 
tinuo cu mester tin na mo- 
mento cu e muchanan ta na 
traimerdia mientras cu obvia- 
mente no ta teniendo cuenta 
cu e parti esencial aki. 

traimerdia ta existi pa mas cu 
23 aña caba y e demanda pe ta 
mas grandi cu nunca. Si dado 
caso ta haci cambionan den 
personal pa reduci oranan pa 
motibo di fondonan, ta im- 
portante pa minister ta franco 
ariba esaki. Por cierto den e 
carta di DPS Dienst Publieke 
Scholen manda pa Bureau 
traimerdia ta papia di realidad 
presupuestario y scarsedad. 
Esaki ta mesun presupuesto 
di enseñansa cu a pidi den 
nan palabracion di goberna- 
cion pa bira 6% di Aruba su 
GDR 

A bin ta ripara cu hopi post 
di gasto di e ministerio di 
enseñansa kier schuif pa otro 
ministerio pa no mester deal 
cu nan, manera e training pa 
esunnan di kinderopvang cu 
ta den man di e social crisis 
plan y e implementacion di e 


ley mes ta para, tin papia cu lo 
kier pone Centro Multidis- 
ciplinario (MDC) cu ta cay 
bou di enseñansa pa funda- 
cion Respaldo cu ta cay bou 
di otro ministerio, esta salub- 
ridad publico y awor ta bah- 
ando ora drastico pa esunnan 
cu a draai Traimerdia pa tur e 
añanan aki. 

Ta parce un version di ‘mens 
erger je niet’ ta pasando pa 
pone scolnan hunto manera e 
fusion di dos scolnan pa ofi- 
shi, cu lo bay contra palabra- 
cionnan y pa saca diferente 
otro scol y manda nan otro 
localidad cu otro tipo di scol, 
talbes pa scapa fondo sin pen- 
sa ariba e consecuencianan. 

E ministerio di enseñansa 
mester por haya of busca fon- 
donan den conseho di minis- 
ter pa enseñansa, den caso cu 
esaki ta e motivacion tras di e 
schuifmento ad hoc aki. No 
por ta asina cu ta tumando de- 
cisionnan repentino pa talbes 
scapa un tiki cen y despues ta 
nos muchanan y comunidad 
ta carga e consecuencia. Nos 
ta pagando pa un helicopter 
200 mil pa luna pa yuda su- 
puestamente cu e percepcion 
di siguridad pero ta scoge pa 
manca net proyectonan cu 
mayornan ta conta riba nan. 

Por ehempel traimerdia ta 
un proyecto cu merece am- 
pliacion y mester di supervi- 
sion pues oranan di trabou di 
e guiado. Mayornan mester 
traha, costo di bida ta keda 
subi y nos sistema di ense- 
ñansa y nos scolnan mester 
por keda habri pa continua 
como un ‘safe space’, un 
luga sigur pa nos muchanan. 
Muchanan y hobennan sin 
supervision of actividad sano 
ta bay riba caya of ta keda nan 
so na cas pa bira un peliger 
pa nan mes, nan famia y co- 
munidad. Spera cu minister 
social por tuma nota di kico 
ta pasando cu cuido despues 
di scol, asina 18 miyon pa 
propaganda y subsidio na 
fundacionnan no lo yega pa 
aña si di un banda ta inverti 
y traha plan y di otro banda ta 
manca proyectonan concreto 
cu ta brinda un luga sigur pa 
mas di mil mucha despues di 
scol. Minister a indica den 
un comunicado cu traimer- 
dia lo continua, pero bou di 
cual condicionnan? Esaki ta 
e pregunta cu ta keda habri y 
cu ta causa iritacion y preocu- 
pacion bou un y tur Arends- 
Reyes ta termina bisando. 

Aruba Malmok Runners & Athlete Sports 
Kids Run Road Edition 



ORANJESTAD - Dia 23 di 
juni 2019 esta riba un dia- 
domingo, Aruba Malmok 
Runners (AMR) lo tene 
nan Aruba Malmok Run- 
ners & Athlete Sports Kids 
Run Road Edition’. 

Pa 6or di mainta, un grupo 
grandi di coredo y canadonan 
lo sali for di dilanti e tienda 
di Athlete’s Foot na Paseo 
Herencia, bay lora rechts pa 
luz di trafico di Palm Beach, 
despues lora rechts banda 
di Casa Tua pa bay pa pasa 
dilanti e tienda di Athlete’s 
Foot, pa asina core 3 buelta, 
locual ta priminti di ta un di 
e caredanan di mas ambiente. 

Hopi ta conoce Albertino 
Maduro como ‘Betto’ e core- 
do ciego, y Jovita Maduro pa 
ta e motornan grandi y coach 
alabes tras di Aruba Mal- 
mok Runners y e Kidsnan, 
y hunto cu nan directiva y e 
otro coachnan y tur e bolun- 
tarionan di Aruba Malmok 
Runners, nan ta priminti cu e 
careda lo bay ta exitoso. 

Como cu Aruba Malmok 
Runners ta un club deportivo 
cu ta dedica hopi tempo tam- 
be na nos muchanan y tambe 
na e hende grandi cu ta desea 
di practica e deporte di core- 


mento. 

Nos coachnan ta dirigi e 
training a base boluntario, y 
ta duna tur di nan tempo pa 
asina inverti den e atletanan 
den e deporte di coremento. 

Lo cuminsa prome 6or di 
mainta cu e 5K Run y 5K 
Walk ta pa tur edad desde 14 
aña, y lo premia e prome 3 
coredonan femenino y mas- 
culino den diferente catego- 
ria, y 

tambe lo premia e prome 5 
canadonan femenino y mas- 
culino. 

Despues ta sigui pa 6.45 di 
mainta cu e careda mas pop- 
ular di muchanan den dife- 
rente categoria y lo premia e 
prome 3 mucha muhe y mu- 
cha homber den: 

150m pa 2/3 aña 
300m pa 4/5 aña 
600m pa 6/7 aña 
lOOOm pa 8/9 aña 
1200m pa 10/11 aña 
1800m pa 12/13 aña 


E meta di Aruba Malmok 
Runners ta pa genera fondo 
pa yuda nan club deportivo 
pa cu nan mihor muchanan 
selecta por bai competi den 
e “28th Trupial - Auto City 
Classic 2019” na Curacao du- 
rante e dianan venidero esta 
dianan 5, 6, 7 di Juli 2019. 

Cu nos muchanan na cu- 
rason, Aruba Malmok Run- 
ners ta invita tur coredo y 
canado pa registra online via: 
amrkidsrun.itsyourrace.com 
Por pasa dia 10 di juni 2019 
paga cash solamente na e 
tienda di Athlete Sports na 
Oranjestad 

Dialuna - Diasabra: 9:00am - 
6:00pm. 

Pa BIB pick up lo ta diasabra 
22 di juni 19 na e tienda di 
Athlete Sport na Oranjestad 
Diasabra: 9:00am - 6:00pm. 
Por bishita pagina di Face- 
book di Aruba Malmok Run- 
ners pa mas informacion. 



Jesus a bisa; “Ami ta e resurekshon i e 
bida, esun cu kere den Mi lo biba, maske e 
muri” Juan 11;25 

Cu inmenso tristesa na nos curason, pero 
conforme cu boluntad di Dios, nos ta 
participa fayecimento di: 

Violanda Hernández 

Mihor conoci como ‘Viola’ 
*12-01-1950 - f05-06-2019 

Acto di despedida lo wordo anuncia despues 





“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu inmenso dolor na nos curazon, pero agradecido pa tur loke 
el a signiflca pa nos, nos ta anuncia fayecimiento di: 


Sr. Jean Henry Eduard Baiz 

Mihor conoci como ‘Boy’ 
*10-0-1932 - f06-06-2019 

Acto di despedida lo wordo anuncia despues 



TtSkJ? 

SP®- 


“Live well, Laugh often, Love much” 

With great sadness we announce the sudden 
passing away of: 



Mr. David Paul Archer 

Born: Kingston upon Thames Great Britain *16 
December 1960 

Passing: Aruba, Sunrise f31 May 2019 
In the name of: 

The love of his life: Doret Stevens (“Dushi D”) 

Children: Meg Archer 

Anna Archer 
Amber Riley 
Jade Riley 

Parents: fMrs. Jean Dixon and |Mr. John Archer 

Sister: Kim Archer 

Niece: Ella Ness 

Parents in law: Mrs. Nellie Stevens-den Hartog 
and Mr. Louis Stevens 

Brothers in law: ‘Brother Leo’ Stevens and Family 
Eric Stevens and Family 

Godchild: Tom Swanson 

Close friends and family: Jodi Tobman and The 
Salamander Group Family, Marianne Beijderwellen 
and Family, Stephen Daal and Family, Jesus 
Ramirez and Family, ‘Kiko’ Fabian Lopez Soto, 
Inspire Team Members, Family Stevens, Family 
van Rietschoten, Family Riley, Day Vinck and 
Family, Lindsay Riley and Sergei, Brandon Riley, 
Angela Rose Riley and Melvin Rook, Ans and 
Aloys Koster, Marja Thus and Ben Kolnaar, Elly 
and Arnold Putman, Maria and Henriétte Thus. 

We apologize if we in our sorrow and pain did not 
mention otherfamily members and friends. 

Ceremony will take place: Saturday 8th of June at 
Aurora Funeral Home. 

Condolences are from 9-10.30am and the 
ceremony from 10.30-11 OOam 

We regret that after the ceremony there will be no 
condolences at home. 

Su bida riba e mundo aki a caba. 

El a separa di nos pa cuminsa cu su bida eterno. 

E bida aki a keda duna na nos pa busca Dios. 
Morto pa encontre y Eternidad pa posee. 

A fayece Cristianamente, esposo, tata, ruman y amigo 
stima 



Reynaldo Valentino Flanegin 

Mihor conoci como: Nadi 
* 12-02-1945 - +02-06-2019 

Yiu di José & Juanita Flanegint 

Na nomber di su: 

Señora: Sylvia Flanegin-Wernet 

Yiunan: Jacqueline Wernet y Alwyn Lin 

José Wernet y Lai'ndhra Garcia 
Johana Mejia 

Mescos cu yiu: Gregory Flanegin 

Layrenne Flanegin, Xenia Flanegin y Timothy Kelly 
Nieto(a)nan: Jameline y Garrick Diaz & famia 

Jay Lin-Wernet 
Joél Wernet 

Rumannan: tRafael Flanegin & yiu 

+Robby Flanegin & yiunan 
+Margo y Ruben Hellement & yiunan 
Antonieta y Dolfi Kock & yiunan 
Freddy y Aida Flanegin & yiunan 
Glenda y Ety Werleman & yiunan 
Andres y Glenda Flanegin & yiunan 
Theo y Alba Flanegin & yiunan 
Tito y Carmen Flanegin & yiunan 
Juan y Adriana Flanegin 
+Lourdes Flanegin 
Hubert Flanegin y Viviana & yiunan 
Maria Flanegin & yiunan 
Roland y Yeimy Flanegin & yiunan 
Ety Semerel y señora 

Mescos cu ruman: Vilma y Miguel Zievinger 
SwayCuñánan: Tecla Wernet & famia 

Beto Wernet & famia 
Mario Wernet 
Maria Ras & famia 
Antonio Wernet 
Casildo Wernet 
Tanta y omonan: AnaTromp 

+Maria Petrochi & famia 
+Anselmo Tromp & famia 
Jacobo Tromp 
Lita Tromp & famia 
Luis Tromp & famia 
Tina Tromp & famia 

Subrino y subrinanan, primo y primanan, demas famia 
na Aruba, Merca y Hulanda cu ta hopi pa menciona, 
grupo di oracion Señor de los Milagros, amigo y 
amiganan, bisiñanan y conocirnan, ta keda invita pa 
condolencia y acto di despedida cual lo tuma lugar 
Diaranzon 12 di juni 2019 na Misa Sta. Anna na Noord. 
Di 9'or pa ll'or di mainta tin oportunidad pa 
condolencia. Respons ta cuminsa ll'or di mainta. 

Un danki special ta bai na Koningin Wilhelmina Fonds 
Aruba y Edmund E. Harms Foundation pa nan sosten 
durante enfermedad di nos Nadi stima. 



Dios ta nos refugio, 

E ta nos fortalesa, 

E1 a resulta un yudador den mester. 
Salmo 46:1 


Cu dolor na nos curason nos ta anuncia 
fayecimento di nos ser keri: 



Sra.Cadencia Pierre 

Mihor conoci como ‘Cadens’ y ‘ruman Ca’ 
*01-05-1948 - f03-05-2019 


Na nomber di su: 

Yiunan: James Milrose (Aruba) 

Avid Milrose (Haiti) 
Francis Milrose (Haiti) 
Francois Milrose (Haiti) 

Nietonan: Dens Milrose 

Paila Milrose 


Rumannan: Beauger 

Cuñanan: Sansarick Milrose, Luc 

Milrose, Emmanuel Milrose, 

Haive Milrose, Sergo Milrose 


Sobrina stima: Leccilia Pierre 


Sobrinonan: Louis, Tanis, Lafleur y 

Luckner Jean Louis, 

Tanta: Anna Sency 

Primo y primanan, comernan, amigo- y 
amiganan, bisiñanan y cnocirnan 
Rumannan di IglesiaAssamble de la Gracia di 
Pastoor Juan Dieufort Dorimond 


Demas Famia: Peirre, Milrose Raymond 
Lafleur, Flezin 



[ESelllor ta mi wardador, 
mi(3i tin falda nada 
Den cunucu di yerba berde 
e ta ponemi sosega 
E ta hibami na awa trankil, 
Pa mi bolbe halHa forsalE 
Salmo: 23 



Cu imenso tristesa na nos curason nos ta participa 
fayecimento inespera di nos mama, wela, bisawela, 
tanta y ruman stima: 

Sra. Beatrix Lilia Vrolijk 

* 17-03-1945 129-05-2019 

Mihor conoci como miaHI, mdudu laHI 


Na number du su yiunan: 

Michael(Mario) Wever y Mariela Wever Hernandez y yiunan 
Arion Wever y Carolina Croes y yiunan na Hulanda 

Nietanan: 

Xuxa Wever y Derryl Wester 
Xuvienne Wever 
Xuzenne Wever 
Yasmay Wever 
Abygail Wever 
Bisanieta y bisanieto: 

Xylliéne Goede 
Xeyzión Winterdaal 
Rumannan: 

Marciano(Chano) Albertsz y esposa Ursula(Chulita) Koolman y 
yiunan 

Albertos (Betty)Albertsz y esposa Cecelia Gomez y yiunan 
Mario (Marino)Vrolijk y esposa Laya Snip y yiunan na Hulanda 
Agripino (Chopin)Vrolijk y esposa Lodowica(Chichi) Boekhoudt 
y yuinan 

Leoncia (Sitah) Pirlo Vrolijk y esposo Mathieu Pirlo y yiu 
Clemente (Lucio) Vroljik y esopa Winnie Croes y yiunan 
Martina(Tina) Maduro Vrolijk y esposo Benny(Emichi) Maduro 
yyiu 

Silvia(Sissy) Kelly Vrolijk y esposo Jacintho(Chin) Kelly y yiunan 

Ihannan: 

Mavalda Maduro na hulanda 
Jacqueline Vrolijk 

Tata di su yiunan: 

Mario(Maiky)Anthonio Wever 

Amistadnan di cas: 

Hilda y Perdro Angela Kelly 
Amiga(prima) di cas: 

Altagracia Willems Erasmus, su pedicurist Chynthia, Arnovia 
Idarraga, Gerda van den Burg na Hulanda, Buurman na 
Hulanda, Petra y + Cor Kleijngeld. 

Primo y Primanan, Sobrino y Sobrinanan, Comer y 
Compernan, Amiga y Conocirnan y demas famia: 

Vrolijk, Wever, Hernandez, Croes, Wester, Goede, Winterdaal, 
Albertsz, Peña, Koolman, Gomez, Snip, Boekhoudt, Pirlo, 
Maduro, Kelly, Damian, Rosel, Curiel Webb, Harms, Everon, 
Ponson. 


Fama Pierre ta invita pa acto di entiero 
cual lo tuma lugar na Iglesia Assamble de la 
Gracia diasabra 8 di juni 2019 di 2or pa 4or 
di atardi. Despues lo sali pa Santana 
Centraal Sabana Basora. 


Adres pa condolencia: Royal Funeral Home 
Diabierna 07 juni 2019 di 7l3br pa 9S>r di anochi. 

Acto di entiero ta tuma lugar: Na misa Inmaculada 
Concepcion Santa Cruz. 

Diasabra 08 juni 2019 di 20for pa 41)r di atardi. 


Lo tin un box disponibel pa haci donashon na Edmund E. 
Harms Foundation den misa. 

Despues di acto di despedida lo no por atende 
condolencia na cas. 


Condolencia lo tuma lugar na Aurora 
Funeral Home diabierna 7 di juni 2019 di 
7or pa 9or di anochi. 


Ta duel nos cu despues di entiero no ta ricibi bishita di 
condolencia na cas. 

Despensa nos, si den nos tristesa nos por a lubida di menciona 
un of otro famia. 

Sorteo # 6799 


0832 


1328 


8458 


Sorteo # 5843 


4750 

W 


Sorteo # 548 


2304 



Sorteo # 4602 


6977 


Sagitario 



Sorteo # 2428 


0003 


9434 


7724 







Sorteo# 2583 


6988 


4647 


4771 



Sorteo # 2583 


7842 


i Jfr 


Sorteo # 639 


6234 



Sorteo # 2583 


7808 


Libra 





Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 07 Juni 2019 Anochi 


EOTfO, 


Sorteo # 

0 

x Jackpot 

0 

x Match 4+ 

0 

x Match 4 

0 

x Afl. 12,00 




J oker 

Letter 


240.000,- 


Cbrro 


Sorteo # 4785 

0 

x Jackpot 

6 

x Match 4 

147 

x Atl. 8,00 


10 - 16 - 18 - 24-25 


Proximo J ackpot 


65.000,- 




Sorteo #1166 


01 - 03 - 04-25 


Mega Ball 


0 

x Jackpot 

1 

x match 4 

5 

x Afl. 500,00 

116 

x Afl 50.00 

80 

x Afl. 15,00 


01 


410.000,- 





Afl. 520.000,- 



SUPER 

4 


DIARIO 5725 - 1568-2592 
8378 

FLAMINGO 1713-6921-3437 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 07 Juni 2019 Merdia 



Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


240.000,- 



Sorteo # 

0 

x Jackpot 

0 

x Match 4 

Q 

X Atl. 8,00 


Proximo J ackpot 


64.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


i 


400.000,- 



JttiSAJBttUSL 


Afl. 500.000,- 




Tauro 


Bo inspiracion creativo ta flota awe y bo 
metanan ta alcansabel. Porta di amor ta hab- 
riendo pa bo awe y bo strea di suerte ta briya 
pa bo caminda number di suerte ta : 22, 30, 
16, 37, 5, 23 

Un dia manera awe ta bon pa bo bay lama y 
perfuma bo mes cu e sencia di rosa, esaki ta 
trece e energia cu bo tin mester pa bo logra 
locual bo kier logra. Un amor ta bieu ta yega 
na bo porta awe Tauro number di suerte ta : 
44,31, 17, 38, 6, 24 


Si bo a pone den bo meta pa estudio, awo 
ta e bon tempo pasobra bo energia ta halto 
y lo bo alcansa e meta grandi di bo estudio 
Number di suerte ta : 44, 32, 18, 39, 7, 25 



Geminis 


Algun di e soñonan cu bo a soña ta saliendo 
na cla habri bo wowo cancer y lo bo mira e 
berdad un amigo ta dunando bo e conseho 
adecuado scucha bon awe cancer, number di 
suerte ta : 26, 33, 19, 40, 8, 30 



Cancer 


Bo relacion amoroso ta den un mal caminda 
Leo sea comprendibel pa asina bo relacion 
drecha y no sea tanto jaloers. Number di 
suerte ta: 14, 34, 20, 41, 9, 27 



Leo 


Awe ta un dia cu bo ta bay ta hopi ocupa 
den diferente actividadnan, cuminsa di tuma 
tempo pa bo mes Virgo, mirando cu bo no 
ta tuma tempo pa bo corda cu bo bida ta 
prome. Number di suerte ta : 2, 35, 21, 42, 
10, 28 



Virgo 


E trabou di cu bo ta haci ta inspira bo sigui 
cu e bon caminda pa alcansa bo meta sigui 
asina Libra ya bo ta den alcansa bo meta . 
number di suerte ta : 11, 36, 22, 43, 19, 29 

Libr.a_ 

E estudio di religion y asuntonan spiritual ta 
algo hopi interesante y cu hopi interes aden 
si bo ta interesa di sigui un estudio ta bo 
temporada Scorpion. Number di suerte ta : 
20, 37, 23, 44, 12, 30 



Scorpio 


ri 


Awe ta un dia hopi exitoso pa bo y ta reco- 
mendabel pa bo bisti algo blow y bay lama. 
Bo number di suerte ta : 3, 38, 24, 45, 13, 31 




Sagitario 



Bo strea ta briya den bo caminda y e ta duna 
bo e luz di dia unda bo suerte ta habri bo 
r^, wowo bon awe capricornio, bo number di 
suerte ta: 25, 39, 28, 46, 14, 32 


Awe ta un bon dia pa bo haci bo eherci- 
cio nan diario den aire liber mirando cu bo 
streanan ta ariba bo cabes y e ta trece e ep- 
oca di abundancia pa bo Acuario, number 
di suerte ta : 34, 40, 26, 1, 15, 33 



Aquario 


Awe ta un dia cu bo ta bay haya hopi men- 
sahenan positivo bo mester mira bon cua 
di e mensahenan ey bo ta scoge pa asi- 
na sigui cu e meta cu tanto bo ta desea. 
Number di suerte pa awe ta : 32, 41, 27, 
2, 16, 34 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm/10:00 pm 


Botica 


Oranjestad: 

Kibranacha 
Tel. 583 4508 


San Nicolas 

Dr. Van der Linden 
Imsan 

na warda 

San Nicolas: 

San Lucas 
Tel. 584 5119 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule june 2019 


TUE 


04 


FREEDOM OF THE SEAS 




WED 


05 


MONARCH 




THU 


06 


CARNIVAL HORIZON 




WED 


12 


MONARCH 




TUE 


18 


FREEDOM OFTHESEAS 




WED 


19 


MONARCH 




THU 


20 


CARNIVAL HORIZON 




WED 


26 


MONARCH 



CARNIVAL MAGIC 


ARR 


DEPT 


BERTH 




07.30 


21.00 


C 




06.30 


15.30 


C 




07.00 


16.00 


C 




06.30 


15.30 


C 




07.30 


21.00 


C 




06.30 


15.30 


C 


07.00 


16.00 


C 


06.30 


15.30 


B 

10.00 


23.30 


C 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 

586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 


Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

OliveTree 


584-8888 

Royal Funeral H. 

586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 06/07/2019 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.31 

1.33 

1.35 

CHF 

179.06 

179.78 

180.58 

GBP 

2.20 

2.25 

2.31 

JPY 

162.67 

164.16 

165.81 

EUR 

198.88 

200.70 

202.71 

DKK 

25.89 

26.61 

27.41 

NOK 

19.47 

20.19 

20.99 

SEK 

17.80 

18.52 

19.32 


For amounts up to Afl. 100,000 

ORANJESTAD - Funda- 
cion Sea Bunita Sea Bo 
Mes ta continua, y ta sigui 
presenta su modelonan 
cu lo desfila ariba tapijt 
cora y tambe ariba pas- 
arela, awe dia 8 di juni den 
e prestigioso Renaissance 


Convention Center, du- 
rante e Sea Bunita Sea Bo 
Mes fashion show di nos 
adultonan, muchanan y 
hobennan special. 

Nos siguiente modelonan, cu 
ta cla pa desfila, ta Jenny Ras, 


0 VIP At Pcwa 

H(5r - en£io 


(Sra Palm Snacb 
PictEG Moll 

5SÓ. 0073 


caribhf-ancinH-m-aj com 

n Cniibbwn Gnemai ArLibo 



©' 

J:3S| 
511 7:1 
iUH 1:101 


535 

4:30 

ri iM-mu 

i:W| 

B 3D 

ihgg 

W FII i:SD 

1 40 

S:J5 

1.10 ll.Db 

(nftW 3:00 

5.H 


4.3U 

^SL'N 3 00 



OB 


mm uoi m 


m 


J:45 

5AT-S1IH L OQ [ 3:45 


tfl tH VJshfir MHIfhi ■ 0 


I lDl-IIU 

m 4:Si=P ii 
511 1:35 < 55 
SHH WT " 


MSEliU 
MJ ll:SJ 
J;U 1:3HEi;S5 


RYAH BEYHDLD^ \ IVSTHa iMISH 



0 


:l» t ; 11 -vj -1 jm; 

MOH-FH 5:40 
Ur 1:001 3:10! 5:40 


ÁNHE HATHAWYW ] EEHL W1L5QN 


HUSTLE 


(Q 


WllH SH.IKTH 

MD» FAI 4:40 I 6:55 
54 T-SUH 2 2 S 11 : 40 ) éi 5 S 


TA1Ç5« ÇC-EITDN | JAMi* EELL 

ROCKETMAN 

rvMiMMhtfTUft|0 

dt UDH Ftl 910 


THE MAGIC OF THF MOVIiS 
ON YOUH MOBILE DEVICE 


r INTIRNATIONAU TRIPLE THREAT 

^ Cii 'iiH ta M4 1 

W App Store 

i <rfnrç»i 

F* GooglePtay 



SERVICIOF 9 


DIASABRA 8 JUNI 2019 


Awe tin show di moda di Sea Bunita Sea Bo Mes 


Jo Annabella Vrieswijk Coli- 
na, Jeanlyne Dirksen, Lyver- 
son Croes, Divianne Kool- 
man, adultonan, muchanan 
y hobennan super inteligente 
cu bendicion special, y cu lo 
wordo acompaña door di nos 
celebridadnan di Aruba, cu 
semper ta cla pa duna tur nan 
sosten pa cu nos muchanan 
y hobennan special y acom- 
paña nan ariba e pasarela den 
Renaissance Convention 
Center awe. 


Fundacion Sea Bunita Sea 
Bo Mes ta gradici cada un di 
e patrocinadonan, boutique 
di moda cu ta participando y 
a yuda cu e vestuario di nos 
muchanan y hobennan spe- 
cial. 

Un anochi cu ta bay bira 
grandi un biaha mas, esaki 
pa di 4 aña cu Fundacion Sea 
Bunita Sea Bo Mes ta organ- 
isando e anochi bunita aki. 
Lo bay tin hopi sorpresa du- 


rante e anochi aki combina 
cu canto, baile, declamacion 
di poesia y e famoso pasare- 
la, unda nos por bay aprecia 
e talento di nos muchanan y 
hobennan special. 

Cumpra bo carchi na balor 
di Afl 35,- obtenibel cerca tur 
mayor di nos muchanan y 
hobennan special. Pa mas in- 
formacion por tuma contacto 
cu sra. Marienela Geerman 
na cel 733-1431. 


Ceramento di caminda riba Juancho 
Irausquin Blvd y L.G. Smith Blvd 


ORANJESTAD - Depar- 
tamento di Obra Publico 
a informa cu awe, dia 8 
di juni, lo cera Juancho 
Irausquin Blvd for di cru- 
sada Guardian/Sun Plaza 
te cu rotonde di Alham- 
bra, pa pone e ultimo capa 
di asfalt. Lo cera e banda 
Oost pa asfalta e caminda 
completo y automobil- 
istanan por core riba e 
caminda West. E siguien- 
te dia, lo asfalta e banda 
West y automobilistanan 
por core riba e caminda 
Oost. Caminda lo habri 
dia 10 di juni 2019 bek. 

Den siman binidero lo tin ce- 
ramento di caminda riba L.G. 
Smith Blvd entre rotonde di 
Hospital te cu rotonde di Su- 
perfood, entrante dialuna 10 
di juni 2019 te cu dia 24 di 
juni 2019. 

Lo haci e trabounan riba L.G. 
Smith den fase. 

1. Dialuna 10 di juni 2019 lo 
cera e caminda banda Oost 
for di rotonde Eagle Bowl- 
ing pa rotonde di Superfood 
p’asina por cuminsa pone e 
ultimo capa di asfalt. Dura- 
cion di e ceramento akinan 


Tempo: 

Parcialmente te hopi nubia 
cu chens pa localmente un 
awasero breve. Temperatura 
maximo 33 grado Celsius. 
Temperatura minimo 27 
grado Celsius. 

Bahada di solo: 7:04pm. 
Subida di solo: 6:13am. 

Biento: 

Modera te basta fuerte for 
di direccionnan entre oost 
y oost- zuidoost; Forsa 4 te 
5 (20 te 39 km/ora, 11 te 21 
nudo) Den dia basta fuerte 
te posiblemente duro den 


lo ta te dia 21 di juni 2019. 
Desviacion lo ta via rotonde 
di Eagle Bowling direccion 
Hato, Caya Musica y San 
Miguel. 

2. Diaranson 12 di juni 2019 
lo cera rotonde di Super- 
food completo y e banda 
West di L.G. Smith Blvd te 
cu rotonde di Eagle Bowling 
p’asina pone e ultimo capa di 
asfalt. Rotonde di Superfood 
lo habri diadomingo dia 16 di 
juni 2019 y e caminda banda 
West lo habri te dia 21 di juni 
2019. Desviacion lo ta,pasa 
dilanti RWZI Bubali p’asina 
yega Juancho Irausquin 
Blvd direccion Oranjestad. 

3. Dialuna 17 di juni 2019 lo 
cera e rotonde di Eagle Bowl- 
ing completo y banda West 
te cu rotonde di Hospital pa 
por pone e ultimo capa di 
asfalt. Dialuna dia 24 di juni 
2019 e caminda lo habri bek. 
Desviacion lo ta via Schot- 
landstraat y Caya Musica. 

4. Diaranson 19 di juni 2019 
lo cera e banda Oost for di 
rotonde di Eagle Bowling 
te cu rotonde di Hospital 


rafaga; Forsa 6 te 7 (40 te 61 
km/ora, 22 te 33 nudo). 

Situacion general di tem- 
P o: 

Den proximo 24 ora no ta 
premira mucho cambio den 
e tipo di weer cu tin na e mo- 
mentonan aki. Un ola tropi- 
cal situa na e momentonan 
aki den parti oost di area di 
Caribe, lo crusa den region 
local durante di e weekend 
aki bayendo west. Esaki lo 
aumentando humedad y e 
chens pa awasero durante 
diasabra y diadomingo. Mas 


pa por pone e ultimo capa 
di asfalt. Dialuna dia 24 di 
juni 2019 e caminda lo habri 
bek. Desviacion ta via Schot- 
landstraat y Caya Musica. 

5. Dialuna dia 21 di juni 
2019 lo cera e banda Oost 
for T-kruising (TNO) te 
cu rotonde di Hospital pa 
pone e ultimo capa di as- 
falt y e caminda lo habri 
dia 24 di juni 2019. Desvia- 
cion ta via Schotlandstraat. 
Mester menciona cu mester 
completa e trabounan riba 
Juancho Irausquin prome 
cu por cuminsa cu e tra- 
bounan di asfaltamento riba 
L.G. Smith Blvd entre ro- 
tonde di Hospital te cu ro- 
tonde di Superfood, manera 
menciona anteriormente. 
Por ultimo ta importante pa 
menciona cu fecha di e tra- 
bounan riba L.G. Smith Blvd 
por cambia si no haya incon- 
veniencia. 

En conexion cu e trabounan 
menciona Mota Engil, De- 
partamento di Obra Publico 
y KPA ta pidi pa tene cuenta 
cu e inconveniencia cu lo por 
surgi pa cual nos ta pidi nos 
disculpa. 



aleu por bisa cu stof fini den 
aire lo stroba visibilidad du- 
rante proximo dianan. 


Condicion di lama: 

Olanan di lama lo ta for di 
direccion oost cu haltura di 
3 te localmente 7 pia. Ta pidi 
ocupantenan di boto chikito 
pa bay cu cautela riba lama 
habri. 


Pronostico di Tempo 

A3 ?l CIENCIA & TECNOLOGIA 


NDIA 


Secreto di djente transparente mortal di pisca descubri 




NEW YORK (AP) — Un 
pisca den lama profundo 
por sconde su djentenan 
enorme for di su presa, 
pasobra su djentenan ta 
virtualmente invisibel - te 
ora ta mucho laat. Kico ta 
e secreto di e pisca dragon? 
Su djentenan ta transpar- 
ente, y awo cientificonan 
a descubri con e pisca a 
logra esaki. E hallazgo a 
wordo publica ayera den e 
journal Matter. 


E pisca dragon ta un preda- 
dor chikito cu djente mane- 
ra hangua cu ta sali di un 
cachete cu por extende pa 
morde presanan casi mita 
di su tamaño. “Nan ta parce 
monster”, segun Marc Mey- 
ers di Universidad di Califor- 
nia, San Diego. “Pero nan ta 
mini monster” - mesun largo 
cu un potlood. 

A pesar di nan tamaño chiki- 
to, e pisca aki ta na e top di 


e cadena alimentario den 
lama profundo, unda ta casi 
completamente scur. Pa haya 
cuminda of compañero, hopi 
animal tin bacteria cu ta gen- 
era luz red of blauw. Esey ta 
yama bioluminiscencia. 
Uzando microscopio, Mey- 
ers y su team di investiga- 
cion a examina e djente di e 
pisca dragon cu nan a saca di 
un profundidad di 500 meter 
bou awa na costa di San Di- 
ego. Djente di e pisca dragon 
ta traha di e mesun material 
cu djentenan humano - un 
capa protectivo di esmalte 
riba e superficie, y un capa 
duro y profundo di den- 
tina. Pero e mineralnan tin 
un structura microscopico 
mas fmi, organisa sin ordo 
specifico. “Esey a sorprende 
nos hopi”, Meyers a bisa. 

E resultado ta cu luz den e 
ambiente of for di biolumi- 
niscencia - hasta di e pisca 
dragon su mes - no ta refleha 
riba e djente. Na su luga, 
mayoria di luz ta pasa a traves 
di e djente, pues nan ta keda 


casi completamente scondi. 
Esaki, segun e cientificonan 
ta kere, ta haci e pisca dragon 
un jaagdo silencioso. 

Djente transparente por ta un 
strategia comun entre pre- 
dadornan den profundidad 
di lama, segun Christopher 
Kenaley, un biologo di pisca 
na Boston College, kende no 
tabata parti di e estudio, no- 
tando cu otro pisca ta com- 
parti e caracteristica aki. En- 
tre esunnan mas conoci ta e 


anglerfish, creaturanan cu 
ta zwaai un parti manera un 
palo briyante for di nan cabes 
pa atrae presa. 

Niun hende a yega di mira 
un pisca dragon alimentando 
den naturalesa, pero e in- 
vestigadonan ta haci un bon 
argumento cu e djentenan 
transparente aki por ta un 
adaptacion evolucionario pa 
jaag den lama profundo, Ke- 
naley a bisa. 


Estudio ta sugeri cu cacho ta sinti stress di nan doño 


NEW YORK (AP) — 
Doñonan di cacho exper- 
enciando rachanan largo 
di stress por transferi es- 
aki na nan cacho, cienti- 
ficonan ta reporta den un 
estudio publica diahuebs 
den Scientific Reports. 

E investigadonan Sueco a en- 
foca riba 58 persona kende 
ta doño di border collies of 
Shetland sheepdog. Nan a 
examina cabey for di e per- 
sona y nan cacho, mirando e 
concentracion di un hormo- 
na yama cortisol, un kimico 
cu ta wordo libera den sanger 
y absorba den foliculo capilar 
como reaccion na stress. 


Depresion, exceso di eher- 
cicio, y desempleo ta algun 
ehempel di stress cu por in- 
fluencia e cantidad di cortisol 
haya den cabey, segun Lina 
Roth di Linkoping Univer- 
sity na Suecia. 

Roth y su team a haya cu e 
patronchi di nivel di cortisol 
den e cabey di e humano ta- 
bata igual cu esun haya den 
nan cacho, tanto den lunanan 
di berano como winter, indi- 
cando cu nan nivel di stress ta 
sincronisa. 

Roth ta kere cu e doñonan ta 
influenciando e cachonan, na 
luga di lo contrario, pasobra 
hopi rasgo di personalidad 
humano ta afecta nivelnan 


di cortisol canino. E investi- 
gadonan no sa kico ta causa 
e sincronisacion di nivel di 
cortisol entre e hende y nan 
cacho. Pero un pista por ta 
e hecho cu e vinculo ta mas 
fuerte cu cachonan competi- 
tivo compara cu mascota. 

E bond forma entre doño y 
cacho di competencia duran- 
te training por hisa e depen- 
dencia emocional di e cacho 
riba nan doño, Roth a bisa. 
Esey por hisa e nivel di sin- 
cronisacion. 

Pero pakico hende ta influen- 
cia nan cacho y no vice versa? 
Por ta pasobra hende ta ‘un 
parti mas central den bida di 
un cacho, mientras humano 


tin otro rednan social”, Roth 
a bisa den un email. 

E resultado di e estudio no 
ta sorprendente, segun Alicia 
Buttner, director di compor- 
tacion animal cu Nebraska 
Humane Society na Omaha. 
“Evidencia nobo ta biniendo 
afo continuamente, mustran- 
do cu hende y nan cacho tin 
lasonan increiblemente cer- 
cano, cu ta similar na esun- 
nan cu mayornan tin cu nan 
yiu”, el a bisa den un email. 
Pero el a bisa cu no tin sufici- 
ente evidencia pa asumi cu e 
influencia ta bay un caminda 
so; e por bay tur dos banda. 
“No ta asina simpel manera, 
e doño ta haya stress, e cacho 


ta haya stress”, el a bisa. Agre- 
gando cu hopi otro factor por 
afecta e nivel di stress di un 
persona of cacho. 

Buttner a bisa cu nivel di 
cortisol no necesariamente 
ta indica stress ‘malo’. Nan 
ta indica un experiencia bon 
tambe, manera prepara pa sali 
cana, el a bisa. 

Roth y su team tin plan pa 
investiga si otro rasa di cacho 
lo reacciona mescos. Mien- 
tras tanto, el a ofrece conseho 
pa minimalisa cuanto stress 
hende ta causa nan mascota. 
Cachonan cu ta hunga ta 
mustra menos señal di stress, 
el a bisa. Pues, ‘djis ta cu bo 
cacho y diberti”, Roth a bisa. 


Manifestante aresta na conferencia di Jeff Bezos na Las Vegas 


LAS VEGAS (AP) — Un muhe 
a keda aresta ayera despues di 
acerca CEO y fundado di Ama- 
zon, Jeff Bezos, y grit’e tocante 
criadero di galiña riba escenario 
na un conferencia na Las Vegas, 
segun autoridadnan. 

E presentacion di Bezos na e evento 
re: Mars di Amazon na Aria resort 
a wordo interumpi brevemente, 
pasobra e muhe a keda rondona 
pa agentenan di siguridad y escolta 
pafo. 

Vocero di Direct Action Every- 
where, Matt Johnson, a identifica e 
manifestante como Priya Sawhney, 


di 30 aña di edad, di Berkeley, Cali- 
fornia. Sawhney a wordo deteni 
bou sospecho di delito di intrusion, 
y por enfrenta cargonan mas serio, 
segun oficial di polis di Las Vegas, 
Laura Meltzer, a bisa. 

Bezos tabata splicando e plan pa man- 
da satelite den espacio, ora e muhe 
a subi escenario. Johnson a bisa cu 
Sawhney tabata protestando condi- 
cionnan na un criadero di galiña na 
California, cu ta abastece Amazon. 

E no a logra yega cerca di Bezos, 
kende a permanece sinta dilanti di 
e moderador, cu kende el a haci e 
joke: ‘Bo tin un contesta pa esey?’ 

Biblioteca Nacional Aruba reconoci pa su innovacion digital 


ORANJESTAD - Dia- 
huebs nochi den cuadro 
di clausura di Acuril 2019, 
Biblioteca Nacional di 
Aruba (BNA) a ricibi dos 
reconocimento cu tin di 
haber cu innovacion den 
mundo di biblioteca den 
nos region. 

Un reconocimento a bay pa 
e proyecto di Tec Mobile y 
otro reconocimento a bay pa 
e proyecto di digitalisacion di 
nan sistema. Ambos recono- 
cimento a wordo ricibi pa 
minister di enseñansa Rudy 
Lampe (RED) y directora di 
BNA, Astrid Britten. Esaki 
ta refleha cu BNA ta un bib- 
lioteca na vanguardia den era 
moderno di biblioteca den 
nos region. 




Cu telefon 588-1010 

Bureau Sostenemi legalmente ancra como ‘Meldpunt’ nacional 


ORANJESTAD - Gabinete Wever 
Croes recientemente a tuma e de- 
cision di haci Bureau Sostenemi e 
meldpunt nacional pa tur caso cu 
tin di haber cu abuso y negligen- 
cia di mucha. 

Aña pasa, na caminda pa esaki, go- 
bierno di Aruba a percura pa haci 
tur yamada pa e number di Bureau 
Sostenemi cu ta 5881010, comple- 
tamente gratis. Inmediatamente nos 
a ricibi e cooperacion di SETAR. 
Mientras tanto nos por anuncia cu 
hasta for di DIGICEL, un yamada pa 
5881010, cu ta un yamada cu por res- 


cata un mucha for di abismo di tor- 
tura, lo ta gratis pendiente ehecucion 
di algun detaye. 

E logro grandi aki ta otro prueba pal- 
pable cu pa gabinete Wever Croes y 
minister Glenbert Croes, siguridad 
di nos criaturanan tin prioridad, bi- 
enestar di nos muchanan ta na prome 
luga. Y e prome paso ta di a haci 
5881010 di Bureau Sostenemi nos 
meldpunt nacional. Esaki ta e prome 
paso den e bon direccion pasobra ta 
cuminsa cu meldpunt. Proximam- 
ente ta bay introduci e protocol y 
metodo con cada instancia y depar- 


tamento concerni mester atende cu 
cualkier reporte of constancia cu tin 
abuso y/of negligencia tumando luga. 
Gobierno di su banda ta fortificando, 
apoyando, subsidiando e instancianan 
den e sector social pa hunto logra 
cambionan fundamental pa sigura 
cu niun mucha ta keda atras. E ta un 
lucha atroz. Pasobra un palo cu crece 
krom, ta tuma hopi esfuerso, perse- 
verancia y persistencia, compaña cu 
fe, pa por logra enderesa esaki. Impo- 
sibel e no ta pero e ta tuma un empe- 
ño constante di tur envolvi. Pa ultimo 
decada e sector social a bin ta empeña 
riba propio forsa. Awor tin un Go- 


bierno cu ta apoya y fortifica nan pa 
hunto nos logra e miho pa nos Pais. 

E yamada awor ta na nos pueblo. 
Minister Glenbert Croes a expresa: 
“Na henter nos comunidad, laga 
nos cera cabez cu otro, laga nos para 
schouder cu schouder cu otro, laga 
nos haci e compromiso cu nos ta 
bay garantisa, sigura cu nos yiunan y 
nos famianan lo tin un miho futuro 
sin violencia, sin maltrato, sin abuso, 
pasobra e cuido di nos criaturanan ta 
responsabilidad di nos tur. Bo wak 
algo no bira cara. Si bo sa algo kibra 
silencio! Si bo tin cualkier inquietud 
yama 5881010.” 


Mas evento den lunanan cu ta sigui 

Fundacion Bernadina cu di 7 festival di canto awe 



ORANJESTAD - Den 
conferencia di prensa, 
miembronan di fundacion 
Bernadina Growell-Kock 
a invita un y tur pa e di 7 
Festival di canto dedica 
na mama di Cultura Ber- 
nadina Growell-Kock. 
Mervin Ras ta trece padi- 
lanti cu e festival lo tuma 
luga awe anochi di 8or pa 
lor di madruga den Cen- 
tro di Bario Brazil. 

Meta di e festival ta pa duna 
sosten na desaroyo di nos 
folklore y cultura. Tambe pa 
contribui na conscientisacion 
di nos comunidad pa loke 
ta trata Mama di Cultura y 
su gran contribucion na nos 
folklore, cultura y arte. 

Na varios ocasion ta expone e 
cas pa tur hende por bishif e. 
Mervin ta invita un y tur pa 
bin presencia e grandioso 
festival aki y ta gradici pa e 


aporte cu ta ricibi di publico y 
sosten y presencia di prensa. 

28 cantante 

Lena Yarzagaray Orman ta 
trece padilanti cu tin 28 can- 
tante cu lo participa di cual 
4 ta hoben. Lo tin 8 grupo 
tipico cu lo acompaña e can- 
tantenan. Carchinan ta ob- 
tenibel pa 10 florin cerca 


miembronan di fundacion 
of cerca cantantenan of por 
yama Lena na cel. 5651145 
of Persey cel. 7336007. Ruby 
Maduro kende ta participante 
na e festival a invita un y tur 
pa bin apoy’e y engrandece e 
festival mas ainda. 

Chico Harms a anuncia dife- 
rente actividadnan pa cel- 


ebracion di dia di brazil. E 
aña aki lo tin 8 actividad. Dia 
30 di juni tin bendemento 
di bolo, 28 di juli festival di 
cantica di caya, 11 augustus 
tin parada acustico den cual 
gruponan tipico lo toca, dia 
17 di augustus lo scoge reina 
di chikitin den tres categoria. 

Dia 24 di augustus tin elec- 
cion di reina grandinan den 
tres categoria y lo corona nos 
pilar cultural. Dia 30 di au- 
gustus tin e parada cultural 
di lanterna. Dia 1 di septem- 
ber tin e grandioso parada 
folklorico cultural den cual e 
aña aki lo participa 13 grupo, 
5 banda y 5 disco y ta biran- 
do mas grandi dia pa dia. Pa 
clausura celebracion di dis di 
brazil lo tin un show multi- 
cultural pa prome biaha dia 7 
di september. 

Ta haci apelacion na esnan cu 


kier participa, cu nan ta bon- 
bini. Sebastian Ras a anuncia 
diferente actividad e.o. dia di 
tata un fiesta tipico den cen- 
tro di bario Savaneta, dia 24 
di juni celebracion di dia di 
San Juan lo tin presentacion 
di gruponan, dia 30 di juni 
den Sportboys tambe lo tin in 
fiesta tipico. 

Roland Jansen tambe a hiba 
palabra. E1 a trece padilanti 
informacion encuanto e fes- 
tival di cantica di caya dia 28 
di juli. Meta pa duna aten- 
cion na actividadnan di dia 
di brazil. Ta un festival di dos 
categoria, esta di cancionnan 
existente y cancionnan nobo. 
Edad ta 18 aña pariba. Tema di 
e cancionnan mester refleha 
nos cultura, custumbernan y 
ta pa prepara pa celebracion 
di dia di brazil. Ta invita tur 
bandanan pa inscribi te cu dia 
21 di juli venidero. 

DPL su meta ta pa trece buscado y dunado di trabou mas cerca di otro 



ORANJESTAD - Depar- 
tamento di Progreso Lab- 
oral, miho conoci den co- 
munidad como DPL, ta 
continua cu su servicionan 
riba tereno laboral p’asina 
yega na mas y miho opor- 
tunidadnan laboral pa nos 
hendenan local. 

Desde cu DPL a habri su 
portanan na augustus 2011, 
a cuminsa traha fuertemente 
riba e proceduranan relaciona 
cu esunnan cu ta busca un 
trabou y esunnan cu ta of- 
rece trabou (dunadonan di 
trabou). Un di e metanan 
principal cu ta keda vigente 


pa DPL ta di por trece e bus- 
cado di trabou mas cerca di e 
dunado di trabou, trahando 
na un forma proactivo y mas 
eficiente posibel na bienestar 
di nos mercado laboral y nos 
hendenan local. 

Den transcurso di tempo, 
DPL a gana mas experiencia y 
tambe a adapta e proceduran- 
an aki na bienestar di cliente. 
A introduci un procedura 
mas estricto pa loke ta trata 
entrevistanan laboral, camin- 
da cu dunadonan di trabou 
no por simplemente laga un 
buscado di trabou pasa yena 
un formulario di aplicacion 


cu e promesa di lo yama pa 
un entrevista. 

Pa evita esaki, a introduci un 
formulario tripel, caminda cu 
ambos partido mester yena y 
firma despues di e prome en- 
trevista laboral. Di e manera 
aki DPL por hiba un miho 
control. Na mes momento ta 
haya un reaccion mas rapido 
di e dunado di trabou. Esaki 
ta parti di e maneho nobo di 
DPL. 

Mirando cu Departamento di 
Progreso Laboral ta conscien- 
te di e situacion dificil di esun 
cu ta buscando trabou, ta 


purba na haci e proceso aki 
mas rapido y eficiente posibel 
pa e cliente. Tur cliente cu 
acerca DPL ta ricibi un bon 
informe verbalmente y por 
escrito (firma un acuerdo) 
riba e proceduranan di solici- 
tud. Na mes momento e cli- 
ente ta haya tur tip necesario 
p’asina por ta bon presenta y 
prepara pa su solicitud. 

DPL ta comprometi na haci 
tur locual ta na su alcance 
pa esun cu ta buscando tra- 
bou haya su prome entrevista 
laboral y/of haya e trabou di 
biaha. E decision fmal si ta 
tuma un hende den servicio 


of no semper ta keda den 
man di e dunado di trabou. 

Si e empresa nenga, esaki lo 
mester ta bon argumenta cu 
motibonan valido. Na mo- 
mento cu un persona no haya 
e trabou semper e lo por re- 
gresa DPL p’asina sondea e 
posibilidadnan laboral na un 
otro caminda. 

DPL mes no ta duna trabou 
pero ta prepara bo, haci tur 
e prome pasonan di haya un 
entrevista laboral y despues 
manda bo solicita cu un cita 
na e dunado di trabou. Ta 
brinda tur e servicionan aki 
gratis na tur buscado di tra- 
bou y ta dirigi solamente 
riba nos localnan. E proceso 
di busca y haya un trabou ta 
uno dificil pa hopi buscado 
di trabou. Ainda tin person- 
anan cu ta den e proceso aki 
sin exito. E ta exigi hopi di bo 
mes como persona manera 
entre otro; persistencia, ha- 
bilidadnan social pa comu- 
nica y bende bo mes como e 
miho candidato, bo imagen 
personal (impresion) y bo ex- 
periencia laboral. Tur esaki ta 
primordial den yuda e candi- 
dato haya un trabou. 


Minister Dangui Oduber: 

‘Turistanan mester por disfruta, pero alabes respeta Aruba su naturalesa’ 


ORANJESTAD - Na e mo- 
mento aki, Aruba como 
pais ta para dilanti deci- 
sionnan importante pa e 
futuro generacionnan. Ta 
importante pa tuma e de- 
cisionnan aki di forma re- 
sponsabel, sostenibel y cu 
accionnan concreto. Den 
e area di turismo, tin de- 
cisionnan importante pa 
tuma pa loke ta sostenibi- 
lidad, y mester por dem- 
ostra tambe cu en realidad 
ta haciendo lo necesario 
pa logra esaki. 

Minister Dangui Oduber, 
mandatario encarga cu tur- 
ismo di Aruba, ta splica cu e 
no ta un secreto cu Aruba su 
economia ta depende gran- 
demente di bishitantenan di 
afo (turista). Sinembargo, 
den un comunicado di pren- 
sa, e mandatario ta splica cu 
e bishita aki nifica tambe cu 
tin un impacto riba natura- 
lesa, ya sea na momento cu 
ta bishita areanan natural cu 
ta un atraccion turistico of pa 
medio di uzo di por ehempel 
un producto di plastic cu no 
ta ser deshaci di dje na un 
forma corecto. “E enfoke na 


e momento aki ta pa nos tin 
un maneho real di turismo 
sostenibel. Esaki nifica cu e 
turista mester ta consciente di 
e impacto cu e ta of por causa 
durante su bishita. Nan mes- 
ter por disfruta di Aruba su 
naturalesa pero alabes mes- 
ter por respeta esaki tambe”, 
Oduber a expresa. 

Parti di e maneho pa turismo 
sostenibel cu Oduber ta ehe- 
cutando ta encera pa bin cu 
mas campaña manera esun 
di ‘Ban Serio!’. Oduber: “No 
solamente e turista pero tam- 
be e local mester ta conscien- 
te di kico por y no por rond 
di Aruba su flora y fauna. 
Tur hende cu sea ta bishita of 
biba na Aruba mester sa cua 
ta e especienan di bestia cu ta 
core mas peliger y con nos ta 
proteha nan. Tambe lo sigui 
curasha pa scoge materialnan 
re- uzabel na luga di plastic.” 

Finalmente e mandatario 
ta bisa cu lo traha tambe pa 
introduci borchinan cu ad- 
vertencia fuerte den areanan 
di naturalesa, specialmente 
esunnan protegi. “Conhunt- 
amente cu ministernan co- 


lega, kendenan ta encarga cu solucion di e uzo di e asina daño na areanan di natura- 
husticia y tambe di transporte yama vehiculonan UTy cual lesa”, Oduber a bisa. 
publico, lo traha pa yega na nos no por nenga ta causando 

























